open-index/open-wikipedia-markdown huggingface dataset:
കാലിഫോർണിയം

അണുസംഖ്യ 98 ആയ മൂലകമാണ് **കാലിഫോണിയം**. **Cf** ആണ് ആവർത്തനപ്പട്ടികയിലെ ഇതിന്റെ പ്രതീകം. റേഡിയോആക്ടീവ് ആയ ഈ ലോഹം ഒരു ട്രാൻസ്‌യുറാനിക് മൂലകമാണ്. വളരെ കുറച്ച് ഉപയോഗങ്ങളെ ഇതിനുള്ളൂ. ക്യൂറിയത്തെ ആൽ‌ഫ കണങ്ങൾകൊണ്ട് കൂട്ടിയിടിപ്പിച്ചാണ് ഇതാദ്യമായി നിർമിച്ചത്.

## ശ്രദ്ധേയമായ സ്വഭാവസവിശേഷതകൾ
252Cf (അർദ്ധായുസ്സ്-2.645 വർഷം) വളരെ ശക്തിയേറിയ ഒരു ന്യൂട്രോൺ ഉൽസർജീകാരിയാണ്. അതിനാൽത്തന്നെ ഇത് വളരെ റേഡിയോആക്ടീവും അപകടകാരിയുമാണ്. (ഇതിന്റെ ഒരു മൈക്രോഗ്രാം ഒരു മിനിറ്റിൽ സ്വയമായി 170 മില്യൺ ന്യൂട്രോണുകളെ പുറത്ത്‌വിടുന്നു) 249Cf നിർമ്മിക്കുന്നത് 249Bkന്റെ ബീറ്റ ശോഷണം വഴിയാണ്. ഇതിന്റെ മറ്റ് മിക്ക ഐസോട്ടോപ്പുകളും ആണവ റിയാക്ടറിൽ ബെർക്കീലിയത്തെ ശക്തമായ ന്യൂട്രോൺ റേഡിയേഷന് വിധേയമാക്കിയാണ് നിർമ്മിക്കുന്നത്.

ജൈവപരമായ പ്രാധാന്യങ്ങളൊന്നുമില്ലാത്ത് ഈ മൂലകത്തിന്റെ വളരെ കുറച്ച് സം‌യുക്തങ്ങൾ മാത്രമേ നിർമ്മിക്കപ്പെട്ടുകയും പഠൻവിധേയമഅക്കപ്പെടുകയും ചെയ്തിട്ടുള്ളൂ. അവയിൽ ചിലതാണ് കാലിഫോർണിയം ഓക്സൈഡ് (Cf2O3), കാലിഫോർണിയം ട്രൈക്ലോറൈഡ് (CfCl3), കാലിഫോർണിയം ഓക്സിക്ലോറൈഡ് (CfOCl) എന്നിവ.

## സാധാരണ ഉപയോഗങ്ങൾ
റേഡിയോആക്ടിവിറ്റിയുമായി ബന്ധപ്പെട്ട ചില പ്രത്യേക ഉപയോഗങ്ങൾ കാലിഫോർണിയത്തിനുണ്ട്. എന്നാൽ ഒരു ധാതു എന്ന നിലയിൽ വ്യാപകമായ ഉപയോഗത്തിന് ആവശ്യമായ അളവിൽ ഇത് ഉൽ‌പാദിപ്പിക്കാൻ വളരെ പ്രയാസമാണ്. ചില ഉപയോഗങ്ങൾ:
* സെർവിക്സിനും തലച്ചോറിനും ഉണ്ടാകുന്ന ചില കാൻസറുകളുടെ ചികിത്സക്ക്. അത്തരം കാൻസറുകളിൽ റേഡിയേഷൻ തെറാപ്പി ഫലപ്രദമല്ലാത്തതിനാലാണിത്.
* ആകാശനൗകകളുടെ തകരാറുകൾ കണ്ടുപിടിക്കാൻ.
* കൊണ്ടുനടക്കാവുന്ന തരം ലോഹം കണ്ടെത്തുന്ന ഉപകരങ്ങളിൽ (portable metal detectors)
* എണ്ണക്കിണറുകളിൽ ജലത്തിന്റെയും പെട്രോളിയത്തിന്റേയും പാളികൾ കണ്ടെത്തുന്നതിനുള്ള ന്യൂട്രോൺ ഈർപ്പ ഗേജുകളിൽ.

## ചരിത്രം
ആക്‌റ്റിനൈഡ്‌ ഗ്രൂപ്പിലെ ഒൻപതാമത്തെ രാസമൂലകം. സിംബൽ Cf. അണുസംഖ്യ 98. അണുഭാരം 251. പാരായുറാനിക (transuranium) മൂലകങ്ങളിൽ ആറാമതായി കണ്ടെത്തിയ മൂലകമാണിത്‌. ക്യൂറിയം ഐസോടോപ്പിനെ (Cm 242) ഹീലിയം അയോണുകൾകൊണ്ട്‌ കൂട്ടിയിടിപ്പിച്ചാണ്‌ (bombardment)അവർ മൂലകത്തെ വേർതിരിച്ചത്‌. Cm 242 (a, n)š Cf കാലിഫോർണിയാ യൂണിവേഴ്‌സിറ്റിയിലെ ലോറൻസ്‌ റേഡിയേഷൻ ലബോറട്ടറിയിൽവച്ചാണ്‌ ഈ പരീക്ഷണം നടന്നത്‌. അതുകൊണ്ട്‌ മൂലകത്തിന്‌ കാലിഫോർണിയം എന്ന പേര്‌ നല്‌കുകയും ചെയ്‌തു.

സ്റ്റാൻലി ജി.തോംസൺ, കെന്നെത്ത് സ്ട്രീറ്റ് ജൂനിയർ, ആൽബർട്ട് ഗിയോർസൊ, ഗ്ലെൻ ടി.സീബോർഗ് എന്നിവർ ചേർന്നാണ് ആദ്യമായി കാലിഫോർണിയത്തെ കൃത്രിമമായി നിർമിച്ചത്. 1950ൽ ബെർക്ലിയിലെ കാലിഫോർണിയ സർ‌വകലാശാലയിൽ വച്ചായിരുന്നു അത്. കണ്ടുപിട്ക്കപ്പെട്ട ട്രാൻസ്‌യുറാനിക് മൂലകങ്ങളിൽ ആറാമത്തേതായിരുന്നു അത്. 1950 മാർച്ച് 17ന് സംഘം തങ്ങളുടെ കണ്ടുപിടിത്തം പ്രഖ്യാപിച്ചു. യു.എസ് സംസ്ഥാനമായ കാലിഫോർണിയ, കാലിഫോർണിയ സർ‌വകലാശാല എന്നിവയുടെ ബന്ധത്തിൽ പുതിയ മൂലകത്തെ കാലിഫോർണിയം എന്ന് നാമകരണം ചെയ്തു

വർഗ്ഗം:മൂലകങ്ങൾ
വർഗ്ഗം:ആക്റ്റിനൈഡുകൾ
ഐൻസ്റ്റീനിയം

അണുസംഖ്യ 99 ആയ മൂലകമാണ് **ഐൻസ്റ്റീനിയം**. Es ആണ് ആവർത്തനപ്പട്ടികയിലെ ഇതിന്റെ പ്രതീകം. ഈ ലോഹം ഒരു കൃത്രിമ (മനുഷ്യ നിർമിത) മൂലകമാണ്. ട്രാൻസ്‌യുറാനിക് മൂലകങ്ങളിൽ ഏഴാമത്തേതും, ആക്ടിനൈഡുകളിൽ പതിനൊന്നാമത്തേതുമായ മൂലകമാണിത്. ആൽബർട്ട് ഐൻസ്റ്റീന്റെ ബഹുമാനാർത്ഥമാണ് ഇതിന് ഏൻസ്റ്റീനിയം എന്ന് പേരിട്ടത്.

## രാസസ്വഭാവങ്ങൾ
വളരെ ചെറിയ അളവിൽ മാത്രമേ നിർമികപ്പെട്ടിട്ടുള്ളുവെങ്കിലും ഐൻസ്റ്റീനിയത്തിന് വെള്ളി നിറമാണെന്ന് സ്ഥിരീകരിച്ചിട്ടുണ്ട്. ആവർത്തനപ്പട്ടികയിലെ സ്ഥാനം ഇതിന്റെ ഭൗതിക ഗുണങ്ങൾ മറ്റ് ലോഹങ്ങളുടേതിന് സമാനമായിരിക്കുമെന്ന സൂചന നൽകുന്നു. ലോസ് അൽമോസ് നാഷ്ണൽ ലാബോറട്ടറിയിൽ‌വ 253Es ഉപയോഗിച്ച് നടന്ന പഠനങ്ങളനുസരിച്ച് ഐൻസ്റ്റീനിയത്തിന്റെ രാസസ്വഭാവങ്ങൾ ഭാരമേറിയ, ത്രിസം‌യോജമായ ഒരു ആക്ടിനൈഡിന്റേതിന് സമാനമാണ്. എല്ലാ കൃത്രിമമൂലകങ്ങളേയും പോലെ ഐൻസ്റ്റീനിയത്തിന്റെ ഐസോട്ടോപ്പുകളും റേഡിയോആക്ടീവാണ്.

## ഉൽ‌പാദനം
അളക്കാനാവുന്ന അളവിൽ ഐൻസ്റ്റീനിയം ഒരിക്കലും പ്രകൃതിയിൽ ഉണ്ടാവുന്നില്ല. ഈ മൂലകത്തിന്റെ ആധുനിക നിർമ്മാണ പ്രവർത്തനത്തിന്റെ ആദ്യ ഘട്ടം പ്ലൂട്ടോണിയം-239 നെ റേഡിയേഷന് വിധേയമാക്കുകയാണ്. അപ്പോൾ ഉണ്ടാകുന്ന പ്ലൂട്ടോണിയം-242 (പ്ലൂട്ടോണിയം(IV) ഓക്സൈഡ് എന്ന സം‌യുക്തത്തിന്റെ രൂപത്തിൽ ) അലുമിനിയത്തോടൊപ്പം ചേർത്ത് ചെറിയ ഉരുളകളാക്കുന്നു. ആ ഉരുളകൾ പിന്നീട് ഏകദേശം ഒരു വർഷത്തേക്ക് ആണവ റിയാക്ടറിൽ വച്ച് റേഡിയേഷന് വിധേയമാക്കുന്നു. അതിനുശേഷം അവയെ മറ്റൊരുതരം റിയാക്ടറിൽ നാല് മാസത്തേക്ക് റേഡിയേഷന് വിധേയമാക്കുന്നു. അപ്പോൾ കാലിഫോർണിയത്തിന്റെയും ഐൻസ്റ്റീനിയത്തിന്റെയും ഒരു മിശ്രിതം ഉണ്ടാകുന്നു. അവയെ വേർതിരിച്ചെടുക്കാൻ സാധിക്കും.

## ഉപയോഗങ്ങൾ
മറ്റ് മൂലകങ്ങളുടെ നിർമ്മാണത്തിലെ ഉപോൽ‌പന്നം, നിർമ്മാണ പ്രക്രീയയിലെ ഒരു ഘട്ടം എന്നീ നിലകളിൽ പ്രവർത്തിക്കുന്നെന്നതല്ലാതെ ഐൻസ്റ്റീനിയത്തിന് മറ്റ് ഉപയോഗങ്ങൾ ഒന്നുംതന്നെയില്ല.

## ചരിത്രം
ഐൻസ്റ്റീനിയം ആദ്യമായി തിരിച്ചറിഞ്ഞത് 1952 ഡിസംബറിൽ ആൽബർട്ട് ഗിയോർസൊ എന്ന ശാസ്ത്രജ്ഞനാണ്. ബെർക്ലിയിലെ കാലിഫോർണിയ സർ‌വകലാശാലയിൽ വച്ചായിരുന്നു അത്. 

## അവലംബം



വർഗ്ഗം:മൂലകങ്ങൾ
വർഗ്ഗം:ആക്റ്റിനൈഡുകൾ
ഗുമി

ദക്ഷിണകൊറിയയിലെ ഗ്യോങ്സാംഗ്ബുക് പ്രവിശ്യയിൽപ്പെട്ട ഒരു നഗരമാണ്‌ **ഗുമി**. ഇത് ദേഗുവിനും കിംച്യോണിനും മദ്ധ്യേ നക്ദോങ് നദിയുടെ തീരത്തായി സ്ഥിതി ചെയ്യുന്നു. സോളിൽനിന്നും ബൂസാൻ വരെ നീളുന്ന ഗ്യോങ്ബു അതിവേഗപാതയും ഗ്യോങ്ബു റെയില്പാതയും ഗുമിവഴി കടന്നുപോകുന്നു.

ഗുമി നഗരം ഒരു വ്യവസായിക കേന്ദ്രമാണ്‌. പ്രധാനമായ വ്യവസായങ്ങൾ തുണിത്തരങ്ങൾ, നാരുകൾ, റബ്ബർ, പ്ലാസ്റ്റിക്, ലോഹ ഉത്പന്നങ്ങൾ, ഇലക്ട്രോണിക് ഉല്പ്പന്നങ്ങൾ എന്നിവയാണ്‌. സാംസങ്ങിന്റെ മൊബൈൽ ഫോൺ ഗവേഷണസ്ഥാപനവും മൊബൈൽ ഫോൺ ഫാക്ടറിയും ഇവിടെ സ്ഥിതി ചെയ്യുന്നു.

## പുറത്തേക്കുള്ള കണ്ണികൾ
*ഗുമി സർക്കാർ വെബ്സൈറ്റ് 

വർഗ്ഗം:ദക്ഷിണകൊറിയൻ നഗരങ്ങൾ
ചങ്ങാൻ പട്ടണം

ദക്ഷിണ ചൈനയിലെ ദോങ്ഗുവാൻ പ്രവിശ്യയിൽപ്പെട്ടതും പേൾ നദിയുടെ അഴിമുഖത്തിൽ സ്ഥിതിചെയ്യുന്നതുമായ ദോങ്ഗുവാൻ പ്രിഫക്ച്ചെർ പട്ടണത്തിന്റെ പരിധിയിൽപ്പെടുന്ന ഒരു വ്യവസായിക പട്ടണമാണ് **ചങ്ങാൻ പട്ടണം** (长安镇; 長安鎮, പിൻ‌യിൻ: ചങ്ങാൻ ഝെൻ). 2000ലെ സെൻസസ് പ്രകാരം 594,809 പേർ വസിക്കുന്ന ചങ്ങാൻ പട്ടണമാണ് ചൈനയിലെ ഏറ്റവും ജനവാസമേറിയ പട്ടണം (ഷെൻ). 

## ഗതാഗതം
സ്റ്റേറ്റ് ഹൈവേ 107ഉം ഗ്വാങ്ഷൗ-ഷെഞ്ജെൻ അതിവേഗപാതയും ചങ്ങാൻ പട്ടണത്തിൽക്കൂടി കടന്നുപോകുന്നു.

## അവലംബം


വർഗ്ഗം:ദോങ്ഗുവാൻ
വർഗ്ഗം:ചൈനയിലെ നഗരങ്ങൾ
യന്ത്രം (വിവക്ഷകൾ)

*യന്ത്രം - ജോലി ചെയ്യാൻ സഹായകമായ ഉപകരണം
*വിക്കിപീഡിയ:യന്ത്രം - വിക്കിപീഡിയയിൽ തിരുത്തലുകൾ നടത്താനായി സ്വയം പ്രവർത്തിക്കുന്നതോ, നിയന്ത്രിതമായി പ്രവർത്തിക്കുന്നതോ ആയ പ്രോഗ്രാമുകൾ
*യന്ത്രം - മലയാറ്റൂർ രാമകൃഷ്ണൻ എഴുതിയ ഒരു നോവൽ (1976) 
*യന്ത്രം (താന്ത്രികം) ഇന്ത്യൻ മതങ്ങളിലെ താന്ത്രിക പാരമ്പര്യങ്ങളിൽ നിന്നുള്ളതാണ് ഒരു ജ്യാമിതീയ രേഖാചിത്രമാണ് .
ബെയ്‌ജിങ്ങ്‌

ചൈനയുടെ (പീപ്പിൾസ്‌ റിപബ്ലിക്‌ ഓഫ്‌ ചൈന) തലസ്ഥാനമാണ്‌ **ബെയ്‌ജിങ്ങ്‌**(, ). ലോകത്തിലെ ഏറ്റവും ജനവാസമേറിയ നഗരങ്ങളിലൊന്നായ ബെയ്ജിങ് ഇംഗ്ലീഷ് പേരായിരുന്ന **[[പീക്കിങ്ങ്]]** എന്ന പേരിലായിരുന്നു ഏറെക്കാലം അറിയപ്പെട്ടിരുന്നത്. 2010ലെ കണക്കുപ്രകാരം 19,612,368 പേർ അധിവസിക്കുന്ന ബെയ്ജിങ് ഷാങ്ഹായ്ക്കു ശേഷം ചൈനയിലെ ഏറ്റവും വലിയ നഗരവുമാണ്‌ . 2008-ലെ ഒളിമ്പിക്സ് മൽസരങ്ങൾ ഇവിടെയാണ്‌ നടന്നത്.

## പേരിനു പിന്നിൽ

കഴിഞ്ഞ 3,000 വർഷങ്ങളായി, ബീജിംഗ് നഗരത്തിന് നിരവധി പേരുകളുണ്ടായിരുന്നിട്ടുണ്ട്. "വടക്കൻ തലസ്ഥാനം" (വടക്ക്  , തലസ്ഥാനം  എന്നി ചൈനീസ് അക്ഷരങ്ങളിൽ നിന്നും) എന്ന അർഥം വരുന്ന *ബെയ്ജിംഗ്* എന്ന പേര് 1403-ൽ മിംഗ് രാജവംശത്തിന്റെ കാലത്ത് നഗരത്തെ "തെക്കൻ തലസ്ഥാനം"  എന്ന അർഥമുള്ള നാൻജിംഗിൽ നിന്ന്  വേർതിരിച്ചറിയാൻ ഉപയോഗിച്ചു. 

സ്റ്റാൻഡേർഡ് മാൻഡാരിൻ ഭാഷയിൽ ഉച്ചരിക്കുന്ന രണ്ട് പ്രതീകങ്ങളുടെ  അടിസ്ഥാനമാക്കിയുള്ളതാണ് ബെയ്ജിംഗ് എന്ന ഇംഗ്ലീഷ് അക്ഷരവിന്യാസം ഗവൺമെന്റിന്റെ ഔദ്യോഗിക റൊമാനൈസേഷൻ ആയി 1980-കളിൽ സ്വീകരിച്ചത്. യൂറോപ്യൻ വ്യാപാരികളും മിഷനറിമാരും ആദ്യമായി സന്ദർശിച്ച തെക്കൻ തുറമുഖ പട്ടണങ്ങളിൽ സംസാരിക്കുന്ന ചൈനീസ് ഭാഷകളിൽ ഉച്ചരിക്കുന്ന അതേ രണ്ട് അക്ഷരങ്ങളുടെ തപാൽ റോമനൈസേഷനാണ് പീക്കിംഗ് എന്ന പഴയ ഇംഗ്ലീഷ് അക്ഷരവിന്യാസം.  വടക്കൻ ഭാഷകളിലെ ഉച്ചാരണം ആധുനിക ഉച്ചാരണത്തിലേക്ക് മാറുന്നതിന് മുമ്പ്, ആ ഭാഷകൾ 京 യുടെ പുരാതന ചൈനീസ് ഉച്ചാരണം  *kjaeng*,  ആയി നിലനിർത്തിയിരുന്നു. പീക്കിംഗ് എന്നത് ഇപ്പോൾ നഗരത്തിന്റെ പൊതുവായ പേരല്ലെങ്കിലും, ഐ. എ.ടി.എ കോഡ് PEK ഉള്ള ബെയ്ജിംഗ് ക്യാപിറ്റൽ ഇന്റർനാഷണൽ എയർപോർട്ട്, പീക്കിംഗ് യൂണിവേഴ്സിറ്റി തുടങ്ങിയ നഗരത്തിന്റെ പഴയ സ്ഥലങ്ങളും സൗകര്യങ്ങളും ഇപ്പോഴും പഴയ റൊമാനൈസേഷൻ നിലനിർത്തുന്നു. ബെയ്ജിംഗിന്റെ ഒരൊറ്റ ചൈനീസ് അക്ഷരത്തിന്റെ ചുരുക്കെഴുത്ത് നഗരത്തിലെ ഓട്ടോമൊബൈൽ ലൈസൻസ് പ്ലേറ്റുകളിൽ ദൃശ്യമാകുന്ന 京 ആണ്. ബെയ്ജിംഗിന്റെ ഔദ്യോഗിക ലാറ്റിൻ അക്ഷരമാല "BJ" ആണ്
## അവലംബം


വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ
വർഗ്ഗം:ചൈനയിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:ബെയ്‌ജിങ്ങ്‌
അബ്ദുള്ള അടിയാർ

തമിഴ്നാട്ടിലെ പ്രമുഖ പത്രപ്രവർത്തകനും,നാടകകൃത്തും,രാഷ്ട്രീയ നേതാവും,പ്രഭാഷകനുമാണ് **അബ്ദുള്ള അടിയാർ**.
## ജീവിത രേഖ
പൂർണനാമം(പഴയത്) വെങ്കടാചലം അടിയാർ (VENGATACHALAM ADIYAR ) 1935,മെയ് 16 ന് കോയമ്പത്തൂർ ജില്ലയിലെ തിരുപ്പൂരിൽ ജനനം,

ഇൻറർ മീഡിയറ്റ് വരെ വിദ്യാഭ്യാസം നേടി. സ്കൂൾ-കോളേജ് ജീവിത കാലത്ത് തന്നെ സാഹിത്യരംഗത്ത് സജീവമായി. കോളേജിൽ തമിഴ് സാഹിത്യ വിഭാഗത്തിന്റെ സെക്രട്ടറിയായിരുന്നു. വിദ്യാഭ്യാസ കാലത്തുതന്നെ അടിയാർ; ദ്രാവിഡ മുന്നേറ്റ കഴകം (ഡി.എം.കെ)വുമായി ബന്ധപെട്ട് പ്രവർത്തിച്ചിരുന്നു. 1949 ൽ പാർട്ടിയിൽ അംഗമായി. ഡി.എം.കെ യുടെ വളർച്ചയിൽ അടിയാറുടെ തൂലിക വലിയ പങ്ക് വഹിച്ചിട്ടുണ്ട്.1975 ൽ അടിയന്തരാവസ്ഥ കാലത്ത് ആദ്യം അറസ്റ്റ് ചെയ്യപ്പെട്ട ഡി.എം.കെ നേതാവ് അടിയാർ ആയിരുന്നു.ജയിൽ മോചനത്തിന് ശേഷം എം.ജി.ആർ അടിയാറിനെ എ.ഐ.ഡി.എം.കെ യിലേക്ക് ക്ഷണിച്ചു.കുറച്ചുക്കാലം എം.ജി.ആറിനോടൊപ്പം പ്രവർത്തിച്ചു. പിന്നീട് അദ്ദേഹത്തിന്റെ മദ്യനയത്തിൽ പ്രതിഷേധിച്ച് രാജിവെച്ചു.
 
ആചാര്യ വിനോബാ ഭാവെയുടെ കൂടെ ഭൂദാനപ്രസ്ഥാനത്തിൽ സജീവമായി പങ്കുകൊണ്ടു. പ്രസ്ഥാനത്തിന്റെ മുഖപത്രമായ ' ഗ്രാംദാനി 'ന്റെ പത്രാധിപരായി സേവനമനുഷ്ഠിച്ചിട്ടുണ്ട്. തമിഴ് നാട്ടിലെ പ്രശസ്ത ദിനപത്രങ്ങളായ 'മുരശൊലി','തെന്നരുൾ'എന്നിവയുടെ റിപ്പോർട്ടറായും സഹ പത്രാധിപരായും ജോലി ചെയ്തു.'നീരോട്ടം' പത്രത്തിന്റെ പത്രാധിപരായിരുന്നു.
### സാഹിത്യരംഗത്ത്
അടിയാർ നിരവധി നാടകങ്ങൾ എഴിതിയിട്ടുണ്ട്. ഒരുകാലത്ത് സിനിമ ക്ക് വേണ്ടി സംഭാഷണങ്ങൾ എഴുതിയിരുന്നു. തമിഴ് ഭാഷയിൽ ഉജ്ജ്വലനായ പ്രസംഗകനായിരുന്നു അടിയാർ. 120 നോവലുകൾ,13 നാടകം , 13 പുസ്തകങ്ങൾ എന്നിവയുടെ കർത്താവാണ് അദ്ദേഹം.

### ജയിൽ ജീവിതം
അടിയന്തരാവസ്ഥയിൽ മിസ (Maintenance of Internal Security Act) നിയമപ്രകാരം ഒന്നര വർഷത്തോളം ജയിൽ ജീവിതമനുഭവിച്ചു. ജയിൽ ജീവിത കാലത്ത് ഇസ്ലാമിനെ സംബന്ധിച്ച് പഠിക്കുകയും ചെയ്തു. ജയിൽ മോചനത്തിന് ശേഷം തന്റെ പത്രമായിരുന്ന 'നീരോട്ട'ത്തിൽ "*നാൻ കാതലിക്കും ഇസ്ലാം*" എന്ന പേരിൽ ഒരു ലേഖന പരമ്പര എഴുതി.  ഇതര മതങ്ങളെ അപേക്ഷിച്ച് ഇസ്ലാമിനോട് തനിക്കുള്ള പ്രത്യേക സ്നേഹത്തിന്റെയും ആദരവിന്റെയും കാരണമാണ് ഇതിൽ അടിയാർ വിവരിക്കുന്നത്. 1987ൽ ഇസ്ലാം മതം സ്വീകരിച്ചു.

### പ്രധാന കൃതികൾ
1987 ൽ ഇസ്ലാമശ്ലേഷനത്തിനു ശേഷം ഇസ്ലാമിനെ കുറിച്ച് 12 ഗ്രന്ഥങ്ങൾ രചിച്ചിട്ടുണ്ട്. മലയാളം,തെലുങ്ക്,മറാഠി,ഹിന്ദി,ഉർദു എന്നീ ഭാഷകളിൽ ഇദ്ദേഹത്തിന്റെ പല കൃതികളും പുറത്തിറങ്ങിയിട്ടുണ്ട്.

* നാൻ കാതലിക്കും ഇസ്ലാം.
* From prison to the Mosque (തടവറയിൽ നിന്ന് പള്ളിയിലേക്ക്)

## പുരസ്കാരങ്ങൾ
* 1982 ൽ തമിഴ്നാട് സർക്കാറിന്റെ 'Kalaimammani' അവാർഡ്.

## മരണം
1996 സെപ്റ്റംബർ 19 ന് അബ്ദുള്ള അടിയാർ അന്തരിച്ചു.
## പുറം കണ്ണികൾ
* ISLAM MY FASCINATION.  by. അബ്ദുള്ള അടിയാർ.
*ഞാൻ സ്നേഹിക്കുന്ന ഇസ്ലാം

## അവലംബം


വർഗ്ഗം:1935-ൽ ജനിച്ചവർ
വർഗ്ഗം: 1996-ൽ മരിച്ചവർ
വർഗ്ഗം:മേയ് 16-ന് ജനിച്ചവർ
വർഗ്ഗം:സെപ്റ്റംബർ 19-ന് മരിച്ചവർ

വർഗ്ഗം:ഇസ്ലാം സ്വീകരിച്ച പ്രമുഖർ
വർഗ്ഗം:തമിഴ്നാട്ടിലെ പത്രപ്രവർത്തകർ
എർബിയം

അണുസംഖ്യ 68 ആയ മൂലകമാണ് **എർബിയം**. **Er** ആണ് ആവർത്തനപ്പട്ടികയിലെ ഇതിന്റെ പ്രതീകം. വെള്ളികലർന്ന വെള്ളിനിറമുള്ള ഈ അപൂർ‌വ ലോഹം ലാന്തനൈഡ് കുടുംബത്തിൽ ഉൾപ്പെടുന്നു. സാധാരണ നിലയൽ ഖരാവസ്ഥയിലായിരിക്കും. സ്വീഡനിലെ യിട്ടർബി ഗ്രാമത്തിൽ കാണപ്പെടുന്ന ധാതുവായ ഗാഡോലിനൈറ്റിൽ എർബിയം മറ്റ് പല അപൂർ‌വ മൂലകങ്ങളോട് ചേർന്ന് കാണപ്പെടുന്നു.

## ശ്രദ്ധേയമായ സ്വഭാവസവിശേഷതകൾ
ത്രിസം‌യോജകമായ എർബിയം ലോഹത്തിന്റെ ശുദ്ധരൂപം എളുപ്പം രൂപമാറ്റം വരുത്താവുന്നതും മൃദുവും ആണ്. എങ്കിലും വായുവിൽ സ്ഥിരതയുള്ളതാണ്. മറ്റ് അപൂർ‌വ എർത്ത് ലോഹങ്ങളേപ്പോലെ അതിവേഗത്തിൽ ഓക്സീകരിക്കപ്പെടുന്നതുമില്ല. ഇതിന്റെ ലവണങ്ങൾക്ക് റോസ് നിറമാണ്. എർബിയ എന്നാണ് ഇതിന്റെ സെസ്ക്വിഓക്സൈഡിന്റെ പേര്.

## ഉപയോഗങ്ങൾ
എർബിയത്തിന്റെ നിത്യജീവിതത്തിലെ ഉപയോഗങ്ങൾ വ്യത്യസ്തങ്ങളാണ്. ഛായഗ്രഹികളിലെ ഫിൽട്ടറായാണ് ഇത് ഏറ്റവും അതികമായി ഉപയോഗിക്കപ്പെടുന്നത്. മറ്റ് ഉപയോഗങ്ങൾ:
* ആണവ സാങ്കേതികവിദ്യയിൽ ന്യൂട്രോൺ വലിച്ചെടുക്കുന്നതിനായി (മോഡറേറ്റർ) ഉപയോഗിക്കുന്നു.
* ഫൈബർ-ഒപ്ടിക് ലേസർ ആം‌പ്ലിഫയറുകളെ ഡോപ് ചെയ്യുന്നതിനുള്ള അപദ്രവ്യമായി ഉപയോഗിക്കുന്നു. 
* വനേഡിയത്തോടൊപ്പം ലോഹസങ്കരമായി ചേർക്കുമ്പോൾ അതിന്റെ കാഠിന്യം കുറക്കുകയും രൂപപ്പെടുത്തിയെടുക്കുന്നതിനുള്ള കഴിവ് വർദ്ധിപ്പിക്കുകയും ചെയ്യുന്നു.
* എർബിയം ഓക്സൈഡ് പിങ്ക് നിറമുള്ളതാണ്. അത് ചിലപ്പോഴെല്ലാം സ്ഫടികത്തിനും പോർസലിനും നിറം നൽ‌കാൻ ഉപയോഗിക്കാറുണ്ട്. സൺഗ്ലാസുകളിലും വിലകുറഞ്ഞ ആഭരങ്ങളിലുമാണ് ഇത്തരം സ്ഫടികങ്ങൾ ഉപയോഗിക്കാറ്.

## ചരിത്രം
1843ൽ കാൾ ഗുസ്താവ് മൊസാണ്ടർ ആണ് എർബിയം കണ്ടെത്തിയത്. അദ്ദേഹം ഗാഡോലിനൈറ്റിൽനിന്ന് "യിട്രിയയെ" യിട്രിയ, എർബിയ, ടെർബിയ എന്നിങ്ങനെ മൂന്ന് ഘടകങ്ങളായി വേർതിരിച്ചു. അദ്ദേഹം പുതിയ മൂലകങ്ങൾക്ക് സ്വീഡനിലെ യിട്ടർബി ഗ്രാമത്തിന്റെ പേരുമായി ബന്ധമുള്ള പേരുകളിട്ടു. അവിടെ യിട്രിയയുടെയു എർബിയത്തിന്റെയും വൻശേഖരങ്ങൾ കാണപ്പെടുന്നു. താരതമ്യേന ശുദ്ധരൂപത്തൽ ഈ ലോഹം നിർമ്മിക്കപ്പെട്ടത് 1934ൽ ആണ്. നിർജലീകമായ ക്ലോറൈഡിനെ പൊട്ടാസ്യം ബാഷ്പം ഉപയോഗിച്ച് നിരോക്സീകരിച്ചുകൊണ്ടായിരുന്നു അത്.

വർഗ്ഗം:മൂലകങ്ങൾ
വർഗ്ഗം:ലാന്തനൈഡുകൾ
ആറേശ്വരം ശാസ്താക്ഷേത്രം

thumb|240px|right

തൃശൂർ ജില്ലയിൽ കോടശ്ശേരി മലയിൽ കൊടകര - വെള്ളിക്കുളങ്ങര റൂട്ടിൽ വാസുപുരത്താണ്‌‍ **ആറേശ്വരം ശാസ്താക്ഷേത്രം** സ്ഥിതി ചെയ്യുന്നത്. പ്രധാന മൂർത്തി ശാസ്താവാണ്‌‍. മഴയും വെയിലുമേൽക്കുന്ന ശിലയാണ്‌‍. ശനി ദോഷ പരിഹാരത്തിനു‍ പ്രസിദ്ധമാണ്‌ ‍ ഈ ക്ഷേത്രം.

## ഐതിഹ്യം
ശിവൻ, പാർവ്വതി, ഗണപതി, സുബ്രഹ്മണ്യൻ, അയ്യപ്പൻ, വിഷ്ണു എന്നീ ആറ് ദേവകളുടെ സാന്നിദ്ധ്യമുണ്ടെന്നും അതിനാൽ ആറേശ്വരം എന്ന പേർ വന്നു എന്നാണ്‌‍ ഐതിഹ്യം.

ഇവിടത്തെ പ്രതിഷ്ഠ ഇരിങ്ങാലക്കുട കൂടൽമാണിക്യത്തിലെ ശാസ്താവാണെന്ന് ഒരു ഐതിഹ്യവുമുണ്ട്. അതിനാൽ കൂടൽമാണിക്യസ്വാമിയെ തൊഴുതിറങ്ങുന്നവർ ആറേശ്വരത്തപ്പനെ സ്മരിക്കാറുണ്ട്.

## പ്രതിഷ്ഠ
പ്രധാന പ്രതിഷ്ഠ ധർമ്മശാസ്താവാണ്. കിഴക്കോട്ടാണ് ദർശനം. രണ്ട് നേരം പൂജയുണ്ട്. ഉപദേവന്മാരില്ല.നീരഞ്ജനമാണ് പ്രധാന വഴിപാട്.

ക്ഷേത്രത്തിൽ ചെറിയ ഒരു പുനർജനി ഗുഹയുണ്ട്. ഭക്തന്മാർ വ്രതശുദ്ധിയോടെ ശനിയാഴ്ച ദിവസങ്ങളിൽ പുനർജനി നൂഴുന്നത് പതിവാണ്.

വൃശ്ചികത്തിലെ ആദ്യ ശനിയാഴ്ചയാണ് ക്ഷേത്രത്തിൽ ആഘോഷം . “മിനി ശബരിമല” എന്നും “സ്ത്രീകളുടെ ശബരിമല” എന്നും ഈ ക്ഷേത്രത്തെ വിശേഷിപ്പിക്കാറുണ്ട്.

## അവലംബം


## ചിത്രശാല

ചിത്രം:AareshwaramSasthaTemple1.JPG
ചിത്രം:AareshwaramSasthaTemple2.JPG|വടക്കെ നട
ചിത്രം:AareshwaramSasthaTemple3.JPG|നാഗപ്രതിഷ്ട
ചിത്രം:AareshwaramSasthaTemple4.JPG|പ്രദക്ഷിണവഴി
ചിത്രം:AareshwaramSasthaTemple5.JPG|പുനർജനി
ചിത്രം:AareshwaramSasthaTemple6.JPG|പാറകളിൽ നിന്നുമുള്ള ദൃശ്യം
ചിത്രം:AareshwaramSasthaTemple7.JPG


വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശാസ്താക്ഷേത്രങ്ങൾ
ഫെർമിയം

അണുസംഖ്യ 100 ആയ മൂലകമാണ് **ഫെർമിയം**. **Fm** ആണ് ആവർത്തനപ്പട്ടികയിലെ ഇതിന്റെ പ്രതീകം. ആക്ടിനൈഡ് കുടുംബത്തിൽ ഉൾപ്പെടുന്ന ഈ മനുഷ്യ നിർമിത ലോഹം വളരെ റേഡിയോആക്ടീവാണ്. എട്ടാമത്തെ ട്രാൻസ്‌യുറാനിക് മൂലകമാണിത്. ന്യൂട്രോൺ കണങ്ങങ്ങളെ പ്ലൂട്ടോണിയത്തിൽ കൂട്ടിയിടിപ്പിച്ചാണ് ഇത് നിർമിച്ചത്. ന്യൂട്രോൺ കണങ്ങൾ മൂലകങ്ങളുമായി കൂട്ടിയിടിപ്പിച്ചുണ്ടാക്കാവുന്ന ഏറ്റവും ഉയർന്ന അണുഭാരമുള്ള മൂലകമാണ് ഫെർമിയം. ആണവോർജ്ജതന്ത്രജ്ഞനായ എൻ‌റിക്കോ ഫെർമിയുടെ ബഹുമാനാർത്ഥമാണ് ഇതിനെ ഫെർമിയം എന്ന് നാമകരണം ചെയ്തത്.

## ശ്രദ്ധേയമായ സ്വഭാവസവിശേഷതകൾ
വളരെ ചെറിയ അളവിൽ മാത്രമാണ് ഫെർമിയം നിർമ്മിക്കപ്പെടുകയോ വേർതിരിക്കപ്പെടുകയോ ചെയ്തിട്ടുള്ളൂ. അതിനാൽ ഇതിന്റെ രാസ ഗുണങ്ങളേക്കുറിച്ച് വളരെ കുറച്ച് വിവരങ്ങൾ മാത്രമേ ഇന്ന് അറിയുകയുള്ളൂ. മൂലകത്തിന്റെ ഓക്സീകരണാവസ്ഥ (III) മാത്രമാണ് ജലത്തിൽ ലയിക്കുന്നത്.
254Fmഉം അതിനേക്കാൾ ഭാരമേറിയതുമായ ഐസോട്ടോപ്പുകൾ ഭാരം കുറഞ്ഞ മൂലകങ്ങളെ (പ്രധാനമായും യുറേനിയം, പ്ലൂട്ടോണിയം എന്നിവ) ശക്തമായ ന്യൂട്രോൺ കൂട്ടിയിടിപ്പിക്കലിന് വിധേയമാക്കി നിർമ്മിക്കാവുന്നതാണ്. ഇതിൽ, തുടർച്ചയായ ന്യൂട്രോൺ നേടലും ബീറ്റ ശോഷണവും മൂലം ഫെർമിയം ഐസോട്ടോപ്പ് ഉണ്ടാകുന്നു.

## ഉപയോഗങ്ങൾ
അടിസ്ഥാന ഗവേഷങ്ങളൊഴിച്ച് ഫെർമിയത്തിന് മറ്റ് ഉപയോഗങ്ങൾ ഒന്നും തന്നെയില്ല.

## ചരിത്രം
ആൽബർട്ട് ഗിയോർസോ നയിച്ച രസതന്ത്രജ്ഞരുടെ സംഘമാണ് ഫെർമിയം കണ്ടെത്തിയത്. 1952ൽ ആയിരുന്നു അത്. അവർ, ലോകത്തിലെ ആദ്യ ഹൈഡ്രജൻ ബോംബ് സ്ഫോടനത്തിന്റെ അവശിഷ്ടങ്ങളിൽ നിന്നാണ് 255Fm കണ്ടെത്തിയത്.

വിഭാഗം:മൂലകങ്ങൾ 
വിഭാഗം:ആക്റ്റിനൈഡുകൾ
പുൽച്ചാടി

ശക്തി കൂടിയ വലിയ പിൻ കാലുകൾ ഉള്ള ഷഡ്പദമാണ് **പുൽച്ചാടി.** ഇളം പുല്ലും ഇലകളുമാണ് ഇവയുടെ പ്രിയ ആഹാരം. പുല്ലുകളിൽ കാണപ്പെടുന്ന ഇവ ഒരിടത്തുനിന്ന് മറ്റൊരിടത്തേക്ക് ചാടി സഞ്ചരിക്കുന്നതിനാൽ പുൽച്ചാടി എന്ന് വിളിക്കപ്പെടുന്നു. പിൻ കാലുകളുടെ ശക്തി ഉപയോഗിച്ചാണ് ഇവ ചാടുന്നത്. ഒന്നു രണ്ടു മീറ്റർ ദൂരം ഒറ്റക്കുതിപ്പിൽ ചാടുവാൻ പുൽച്ചാടിക്ക് കഴിയും. ഞൊടിയിട കൊണ്ട് ഇരിപ്പിടം മാറുന്ന ഇവ വിട്ടിൽ, പച്ചത്തുള്ളൻ  എന്നും അറിയപ്പെടുന്നു. ഇവയെ എറണാകുളം ജില്ലയിലെ പല സ്ഥലങ്ങളിലും പച്ചിലപശു എന്നും വിളിക്കാറുണ്ട്. 

സസ്യങ്ങളുടെ നിറവുമായുള്ള സാമ്യം ഇവയെ ശത്രു പക്ഷികളുടെ ആക്രമണത്തിൽ നിന്നു രക്ഷപെടാൻ സഹായിക്കുന്നു. മണ്ണിനും ഉണങ്ങിയ പുല്ലിനും സമാനമായ തവിട്ടു നിറത്തിലും, പച്ചനിറത്തിലും പുൽച്ചാടികളെ കണ്ടുവരുന്നു. ഭൂമുഖത്ത് 20,000 ഇനം പുൽച്ചാടികൾ ഉള്ളതായി
പറയപ്പെടുന്നു.

### അപരനാമങ്ങൾ

പച്ചക്കുതിര, പച്ചത്തുള്ളൻ, പച്ചപ്പയ്യ്, പച്ചചാടൻ, പുൽപ്പോത്ത്, തത്താമുള്ള്, പച്ചിലപശു വിട്ടിൽ എന്നീ വിവിധനാമങ്ങളിൽ പലയിടങ്ങളിലായി അറിയപ്പെടുന്നു.

## ചിത്രശാല

File:Grasshoper1.JPG|പുൽച്ചാടി
Image:Pulchaadi1.JPG|പുൽച്ചാടി
Image:Pulchaadi2.JPG
Image:Pulchaadi3.JPG
File:Grasshopper 06.jpg
File:Tettigoniidae unknown.jpg|പശ്ചിമഘട്ടത്തിൽ കാണപ്പെട്ടത്
File:Grasshopper on a twig.jpg|Grasshopper on a twig
File:Grass hoppers green and brown.jpg|രണ്ട് പുൽച്ചാടികൾ
File:Grasshopper by irvin calicut DSCN2292.jpg|thumb|പുൽച്ചാടി Grasshopper 
File:GrasshopperKeralaPrd.jpg|thumb|തോട്ടവാഴപ്പൂവിൽ ഇരിക്കുന്ന പുൽച്ചാടി
File:Pachathullan.jpg|thumb|ഒരിനം പച്ചത്തുള്ളൻ
File:Green hopper 01.jpg|thumb|നന്ത്യാർവട്ടച്ചെടിയിലിരിക്കുന്ന പച്ചത്തുള്ളൻ



വർഗ്ഗം:കീടങ്ങൾ

വർഗ്ഗം:ഷഡ്‌പദങ്ങൾ
വർഗ്ഗം:പുൽച്ചാടികൾ
ലോകഭൗമദിനം

ലഘുചിത്രം|കണ്ടൽക്കാടുകൾ
 
ഏപ്രിൽ 22 ആണ് **ലോകഭൗമദിനം** ആയി ആചരിക്കുന്നത്. ഭൂമിയുടെ സംരക്ഷണമാണ് ഭൗമദിനാചരണ ലക്ഷ്യം. ജനങ്ങളിൽ പരിസ്ഥിതിയെക്കുറിച്ച് അവബോധം വളർത്തുക എന്ന ലക്ഷ്യത്തോടെ 1970 ഏപ്രിൽ 22-നു അമേരിക്കൻ ഐക്യനാടുകളിൽ ആണ് ആദ്യത്തെ ഭൗമദിനം ആചരിച്ചത്‌.

മനുഷ്യന്റെ ഇടപെടലിനെ ആശ്രയിച്ചിരിക്കുന്നു ഭൂമിയുടെ നിലനിൽപ്പ്. മനുഷ്യന് അതിനെ സംരക്ഷിക്കുകയൊ നശിപ്പിക്കുകയോ ചെയ്യാം. ഈ നൂറ്റാണ്ട് അവസാനിക്കുമ്പോഴേക്കും ഭൂമിയിലെ ചൂട് നാലു ഡിഗ്രിയെങ്കിലും കൂടുമെന്നാണ് യു എൻ പഠനസംഘത്തിന്റെ മുന്നറിയിപ്പ്. ഇന്ധനങ്ങളായ പെട്രോളും മറ്റും കത്തുമ്പോൾ പുറത്തുവിടുന്ന കാർബൺ അന്തരീക്ഷത്തിൽ നിറയുന്നതാണ് ക്രമാതീതമായി വർദ്ധിക്കുന്ന ചൂടിനു പിന്നിലുള്ള അടിസ്ഥാന കാരണം. ആഗിരണം ചെയ്യുവാൻ ആവശ്യമായ വനങ്ങളും മറ്റു സസ്യാവരണങ്ങളും കുറഞ്ഞതോടെ ഈ കാർബൺ അന്തരീക്ഷത്തിൽ തന്നെ അവശേഷിക്കുന്നു. പ്രകൃതിയിലേക്കുള്ള തിരിച്ചുപോക്കാണ് ഈ പ്രതിസന്ധിക്കുള്ള ഏക പരിഹാരം. തിരുത്തലിനും നിയന്ത്രണത്തിനുമായി ആഗോള വ്യാപകമായി നടക്കുന്ന ശ്രമങ്ങളിലാണ് ഇന്നു ലോകത്തിന്റെ പ്രതീക്ഷ. നാളത്തെ തലമുറയുടെ ഇങ്ങനെയുള്ള ദുർവിധിതിരുത്തുക എന്നതാണ് ഭൗമദിനാചരണം കൊണ്ട് ഉദ്ദ്യേശിക്കുന്നത്.

## 2008 - രാജ്യാന്തര ഭൗമവർഷം
2008 രാജ്യാന്തര ഭൗമവർഷമായി ആചരിച്ചു. ഭൂമിയെക്കുറിച്ചും ഭൂമി നേരിടുന്ന പ്രശ്നങ്ങളെക്കുറിച്ചും കൂടുതലറിയാനും ഭൗമശാസ്ത്രങ്ങളുടെ വ്യാപ്തിയും പ്രസക്തിയും മനസ്സിലാക്കുവാനും ഇതിന്റെ ഭാഗമായുള്ള പ്രവർത്തനങ്ങൾ വഴിയൊരുക്കി. മനുഷ്യന്റെ ഇടപെടൽ മൂലം ഭൂമിയിലുണ്ടാവുന്ന ആഗോളതാപനം, കാലവസ്ഥാ വ്യതിയാനങ്ങൾ തുടങ്ങിയ പ്രശ്നങ്ങളെക്കുറിച്ച് ആഗോള തലത്തിൽ അവബോധം വളർത്തുക, ഭൂമിശാസ്ത്ര ഗവേഷണങ്ങൾ പ്രോത്സാഹിപ്പിക്കുക, പുതിയ പ്രകൃതിവിഭവങ്ങൾ കണ്ടെത്തുക, ഭൂമിശാസ്ത്രത്തിലെ ചികിൽസാ സാധ്യതകൾ കണ്ടെത്തുക, സമുദ്രങ്ങളെക്കുറിച്ചു കൂടുതൽ പഠിക്കുക എന്നിവയായിരുന്നു ഭൗമവർഷാചരണത്തിന്റെ ലക്ഷ്യങ്ങൾ.
## പുറത്തേക്കുള്ള കണ്ണികൾ

http://www.earthday.org/

വർഗ്ഗം:വിശേഷദിനങ്ങൾ
വർഗ്ഗം:ഏപ്രിൽ 22
വർഗ്ഗം:ഐക്യരാഷ്ട്രസഭാ ദിനാചരണങ്ങൾ
ഭാരം

ഗുരുത്വാകർഷണം ഒരു വസ്തുവിൽ ചെലുത്തുന്ന ശക്തിയാണ് ഒരു വസ്തുവിന്റെ **ഭാരം**. (ആംഗലേയം:Weight) - ഇത് ഒരു വസ്തുവിലടങ്ങിയിരിക്കുന്ന ദ്രവ്യത്തിന്റെ അളവായ പിണ്ഡത്തിൽനിന്നും വിഭിന്നമാണ്‌. ഒരു വസ്തു ഭൂമിയിൽ നിന്നും ഗുരുത്വാകർഷണം കുറഞ്ഞ ചന്ദ്രനിലെത്തുമ്പോൾ അതിന്റെ ഭാരം കുറയുന്നെങ്കിലും പിണ്ഡത്തിന്‌ മാറ്റം വരുന്നില്ല.

[thumb|100px|[സ്പ്രിങ് ത്രാസ് ഉപയോഗിച്ചു ഒരു വസ്തുവിന്റെ ഭാരം അളക്കാം ]]
## അവലംബം

വർഗ്ഗം:പിണ്ഡം
വർഗ്ഗം:ബലം
മെൻഡെലീവിയം

അണുസംഖ്യ 101 ആയ മൂലകമാണ് **മെൻഡലീവിയം**. **Md** (മുമ്പ് **Mv**) ആണ് ആവർത്തനപ്പട്ടികയിലെ ഇതിന്റെ പ്രതീകം. **അൺനിൽ‌അൺനിയം** എന്നും അറിയപ്പെടുന്നു (പ്രതീകം **Unu**). ഇത് ഒരു കൃത്രിമ(മനുഷ്യനിർമിത) മൂലകമാണ്. റേഡിയോആക്ടീവായ ഈ ട്രാൻസ്‌യുറാനിക് ലോഹ മൂലകം ആക്ടിനൈഡ് കുടുംബത്തിൽ ഉൾപ്പെടുന്നു. ആൽ‌ഫ കണങ്ങളെ ഐൻസ്റ്റീനിയത്തിൽ കൂടിയിടിപ്പിച്ചാണ് ഇങ്കൃത്രിമമായി നിർമ്മിക്കുന്നത്. ദിമിത്രി മെൻഡലീവിന്റെ ബഹുമാനാർത്ഥമാണ് ഇതിനെ മെൻഡലീവിയം എന്ന് നാമകരണം ചെയ്തത്.

## ശ്രദ്ധേയമായ സ്വഭാവസവിശേഷതകൾ
മെൻഡലീവിയത്തിന് സാമാന്യം സ്ഥിരതയുള്ള പോസിറ്റീവ് രണ്ട് (II) ഓക്സീകരണാവസ്ഥയും ആക്ടിനൈഡ് മൂലകങ്ങളുടെ സ്വഭാവങ്ങക്ക് കൂടുതൽ പ്രദർശിപ്പിക്കുന്ന പോസിറ്റീവ് മൂന്ന് (III) ഓക്സീകരണാവസ്ഥയുമുണ്ടെന്ന് ഗവേഷണങ്ങങ്ങളിലൂടെ തെളിയിച്ചിട്ടുണ്ട്. ജലീയ ലായനിയിൽ 256Mdനെ ഉപയോഗിച്ച് ഈ മൂലകത്തിന്റെ ചില രാസ സ്വഭാവങ്ങൾ കണ്ടെത്തിയിട്ടുണ്ട്.

## ഉപയോഗങ്ങൾ
വളരെ കുറഞ്ഞ അളവിൽ മാത്രമേ ഈ മൂലകം നിർമ്മിക്കപ്പെട്ടിട്ടുള്ളൂ. ഗവേഷണോപരമായ ഉപയോഗങ്ങൾ ഒഴിച്ച് ഈ മൂലകത്തിന് മറ്റ് ഉപയോഗങ്ങക്ക് ഒന്നും തന്നെയില്ല.

## ചരിത്രം
ആൽബർട്ട് ഗിയോർസോ (സംഘ നായകൻ), ഗ്ലെൻ ടി. സീബോർഗ്, ബെർണാഡ് ഹാർ‌വി, ഗ്രെഗ് ചോപ്പിൻ, സ്റ്റാൻലി ജി. തോംസൺ എന്നിവരുടെ സംഘമാണ് ആദ്യമായി മെൻഡലീവിയം നിർമിച്ചത്. 1955ൽ ബെർക്ലിയിലെ കാലിഫോർണിയ സർ‌വകലാശാലയിൽ വച്ചായിരുന്നു അത്.

## ഐസോട്ടോപ്പുകൾ
മെൻഡലീവിയത്തെ 15 റേഡിയോഐസോട്ടോപ്പുകൾ ഇതേവരെ കണ്ടെത്തിയിട്ടുണ്ട്. 258Md (അർദ്ധായുസ് -51.5 ദിവസം), 260Md (അർദ്ധായുസ് -31.8 ദിവസം), 257Md (അർദ്ധായുസ് -5.52 മണിക്കൂർ) എന്നിവയാണ് ഏറ്റവും സ്ഥിരതയുള്ള ഐസോട്ടോപ്പുകൾ. ബാക്കിയുള്ള എല്ലാ ഐസോട്ടോപ്പുകളുടേയും അർദ്ധായുസ് 97 മിനിറ്റിൽ താഴെയാണ്. അവയിത്തന്നെ ഭൂരി‍ഭാഗത്തിന്റെയും 5 മിനിറ്റിൽ താഴെയും.

വർഗ്ഗം:മൂലകങ്ങൾ
വർഗ്ഗം:ആക്റ്റിനൈഡുകൾ
തൂലിയം

അണുസംഖ്യ 69 ആയ മൂലകമാണ് **തൂലിയം**. **Tm** ആണ് ആവർത്തനപ്പട്ടികയിലെ ഇതിന്റെ പ്രതീകം. ലാന്തനൈഡ് കുടുംബത്തിൽ ഉൾപ്പെടുന്നു. അപൂർ‌വ എർത്ത് മൂലകങ്ങളിൽ ഏറ്റവും അപൂർ‌വമായ മൂലകമാണ് തൂലിയം. പ്രകൃത്യാ ഉണ്ടാകുന്ന തൂലിയം അതിന്റെ സ്ഥിരതയുള്ള ഐസോട്ടോപ്പായ Tm-169 കൊണ്ടാണ് പൂർണമായും നിർമ്മിക്കപ്പെട്ടിരിക്കുന്നത്.

## ശ്രദ്ധേയമായ സ്വഭാവാസവിശേഷതകൾ
എളുപ്പത്തിൽ രൂപം‌മാറ്റിയെടുക്കാവുന്ന ഒരു ലോഹമാണ് തൂലിയം. വെള്ളികലർന്ന ചാരനിറത്തിൽ തിളക്കമുണ്ടിതിന്. കത്തികൊണ്ട് മുറിക്കാവുന്നയത്ര മൃദുവാണിത്. ഈർപ്പമുള്ള വായുവിൽ ഇതിന് നാശനത്തിനെതിരെ ചെറിയ അളവിൽ പ്രതിരോധമുണ്ട്. മികച്ച ഡക്ടിലിറ്റിയുമുണ്ട്.

## ഉപയോഗങ്ങൾ
*ലേസർ ലൈറ്റുകളുടെ നിർമ്മാണത്തിൽ ഇവ ഉപയോഗിക്കാറുണ്ട്. എന്നാൽ ഉയർന്ന നിർമ്മാണച്ചെലവ്,  മറ്റ് വാണിജ്യ ഉപയോഗങ്ങൾ വളർന്ന്‌വരുന്നതിന് ഒരു തടസമാണ്.
*ഉയർന്ന താപ അതിചാലകങ്ങളിൽ യിട്രിയത്തേക്കാൾ മികച്ച കാഥോഡായി ഉപയോഗിക്കുന്നു.
*സ്ഥിരമായ തൂലിയം (Tm-169) ആണവ റിയാക്ടറിൽ കൂട്ടിയിടിപ്പിക്കലിന് വിധേയമാക്കിയശേഷം, പിന്നീട് കൊണ്ടുനടക്കാവുന്ന എക്സ്-കിരണ ഉപകരണങ്ങളിൽ റേഡിയേഷൻ സ്രോതസ്സായി അതിനെ ഉപയോഗിക്കുകയും ചെയ്യുന്നു.
*അസ്ഥിര ഐസോട്ടോപ്പായ Tm-171 ഊർജ്ജസ്രോതസ്സായി ഉപയോഗിക്കാമെന്ന് കരുതപ്പെടുന്നു.
*Tm-169, ഒരുതരം സെറാമിക് കാന്തിക വസ്തുവായ ഫെറൈറ്റിൽ ഉപയോഗിക്കുന്നു. മൈക്രോവേവ് ഉപകരണങ്ങളുടെ നിർമ്മാണത്തിന് വേണ്ടിയാണിത് ഉപയോഗിക്കുന്നത്.

## ചരിത്രം
1879ൽ സ്വീഡിഷ് രസതന്ത്രജ്ഞനായ പെർ തിയഡോർ ക്ലീവാണ് തൂലിയം കണ്ടെത്തിയത്. മറ്റ് അപൂർ‌വ എർത്ത് മൂലകങ്ങളുടെ ഓക്സൈഡുകളിലെ അപദ്രവ്യങ്ങളെ പരിശോധിക്കുമ്പോഴായിരുന്നു അത്. സ്കാൻഡിനേവിയയിലെ തൂൽ എന്ന സ്ഥലവുമായി ബന്ധപ്പെടുത്തിക്കൊണ്ട് അദ്ദേഹം പുതിയ മൂലകത്തിന് തൂലിയം എന്നും അതിന്റെ ഓക്സൈഡിന് തൂലിയ എന്നും പേരിട്ടു. 

ചാൾസ് ജെയിംസ് എന്ന ബ്രിട്ടീഷ് ശാസ്ത്രജ്ഞനാണ് ആദ്യമായി താരതമ്യേന ശുദ്ധമായ രൂപത്തിൽ തൂലിയം നിർമിച്ചത്. 1911ൽ ആയിരുന്നു അത്.

## സാന്നിദ്ധ്യം
തൂലിയം പ്രകൃതിയിൽ സ്വതന്ത്ര രൂപത്തിൽ കാണപ്പെടുന്നില്ല. എന്നാൽ ചില അപൂർ‌വ എർത്തുകളിലും ധാതുക്കളിലും ഈ ലോഹം വളരെ ചെറിയ അളവിൽ കാണപ്പെടുന്നു. ആദ്യകാലത്ത് ഇതിനെ നദീ മണലിൽ കാണപ്പെടുന്ന മോണോസൈറ്റിൽ നിന്നാണ് വേർതിരിച്ചെടുത്തിരുന്നത്. അയോൺ കൈമാറ്റം വഴിയായിരുന്നു അത്. ആധുനിക അയോൺ കൈമാറ്റ രീതികൾ കണ്ടെത്തിയതോടെ അപൂർ‌വ എർത്തുകളുടെ എളുപ്പത്തിൽ വേർതിരിക്കാനും തൂലിയം ഉല്പാദനത്തിന്റെ ചെലവ് കുറക്കാനും സാധിച്ചു.

വിഭാഗം:മൂലകങ്ങൾ
വിഭാഗം:ലാന്തനൈഡുകൾ
ഉർബൻ ഏഴാമൻ മാർപ്പാപ്പ

1590 സെപ്റ്റംബറിൽ 13 ദിവസം മാത്രം മാർപ്പാപ്പയായി ഭരണം നടത്തിയ വ്യക്തിയാണ് **ഉർബൻ ഏഴാമൻ മാർപ്പാപ്പ** (ഓഗസ്റ്റ് 4, 1521 – സെപ്റ്റംബർ 27, 1590). ജനനപ്പേര് **ജിയോവാന്നി ബാറ്റിസ്റ്റ കസ്താഞ്ഞ**. ഇദ്ദേഹം ജെനോവൻ കുലീനകുടുംബത്തൽപ്പെട്ട കോസ്മിയോയുടെയും ഭാര്യ കോസ്റ്റാൻസ റിച്ചിയുടെയും മകനായി 1521 ഓഗസ്റ്റ് 21ന് ജനിച്ചു. 1590 സെപ്റ്റംബർ 15-ന് ഇദ്ദേഹത്തെ സിക്സ്തൂസ് ആറാമൻ മാർപ്പാപ്പയുടെ പിൻഗാമിയായി തിരഞ്ഞെടുത്തെങ്കിലും പതിമൂന്നു ദിവസങ്ങൾക്കകം മലേറിയ പിടിപെട്ട് മരിച്ചു. തെരഞ്ഞെടുക്കപ്പെട്ട് മൂന്നാം ദിവസം മരണമടഞ്ഞ മാർപ്പാപ്പയായി തിരഞ്ഞെടുക്കപ്പെട്ട സ്റ്റീഫനെ 1961 മുതൽ കത്തോലിക്കാ സഭ മാർപ്പാപ്പയായി കണക്കാക്കാത്തതിനാൽ പതിമൂന്നു ദിവസം മാത്രം ഭരിച്ച ഉർബൻ ഏഴാമൻ മാർപ്പാപ്പയെയാണ് നിലവിൽ ഏറ്റവും കുറച്ചു കാലം മാത്രം വാണ മാർപ്പാപ്പയായി കണക്കാക്കുന്നത്.

മാർപ്പാപ്പയായി തിരഞ്ഞെടുക്കപ്പെടുന്നതിനു മുമ്പ് ഉർബൻ ഏഴാമൻ ബൊളോഞ്ഞയുടെ ഗവർണറായും റൊസ്സാനോയുടെ മെത്രാപ്പോലീത്തയായും സേവനമനുഷ്ഠിച്ചിരുന്നു. മാത്രവുമല്ല, വളരെക്കാലം ഇദ്ദേഹം സ്പെയിന്റെ നൂൺഷ്യോ ആയും സേവനം അനുഷ്ഠിച്ചിരുന്നു. കുറച്ചുകാലം ഫാനോ, പെറൂജിയ, ഉമ്പ്രിയ എന്നിവിടങ്ങളിലും ഗവർണറായും സേവനം ചെയ്തിരുന്നു.

ഉർബൻ ഏഴാമന്റെ ഹ്രസ്വകാല വാഴ്ചക്കിടെയാണ് പൊതുസ്ഥലത്ത് പുകയില ഉപയോഗിക്കുന്നത് വിലക്കിക്കൊണ്ടുള്ള ചരിത്രത്തിലെ ആദ്യത്തെ ഉത്തരവ് പുറത്തിറങ്ങിയത് എന്ന് പറയപ്പെടുന്നു. "ഒരു പള്ളിയുടെ പ്രവേശനകവാടത്തിലോ ഉള്ളിലോ വച്ച് പുകയില വെറുതേ ചവച്ചോ, പുകവലിക്കുഴൽ മൂലമോ അല്ലാതെയോ വലിച്ചോ ഉപയോഗിക്കുന്നവർക്ക്"  മതഭ്രഷ്ടായിരുന്നത്രെ അദ്ദേഹം വിധിച്ചത്.

## അവലംബം

* 
* *The Death of the Popes* - രചിച്ചത് Wendy J. Reardon, 2004.



വർഗ്ഗം:1521-ൽ ജനിച്ചവർ
വർഗ്ഗം: 1590-ൽ മരിച്ചവർ
വർഗ്ഗം:ഓഗസ്റ്റ് 4-ന് ജനിച്ചവർ
വർഗ്ഗം:സെപ്റ്റംബർ 27-ന് മരിച്ചവർ

വർഗ്ഗം:മാർപ്പാപ്പമാർ
വർഗ്ഗം:വത്തിക്കാൻ സ്ഥാനപതിമാർ
ഏപ്രിൽ 24

__NOEDITSECTION__
ഗ്രിഗോറിയൻ കലണ്ടർ പ്രകാരം **ഏപ്രിൽ 24** വർഷത്തിലെ 114(അധിവർഷത്തിൽ 115)-ാം ദിനമാണ്. 

## ചരിത്രസംഭവങ്ങൾ

* 1967 സോയൂസ് 1 ബഹിരാകാശപേടകം  തകർന്ന് വ്ലാദിമിർ കോമറോവ് കൊല്ലപ്പെട്ടു.
* 1990 ഹബിൾ ദൂരദർശിനി വഹിച്ചുകൊണ്ട് നാസയുടെ ഡിസ്കവറി സ്പേസ് ഷട്ടിൽ (എസ്ടിഎസ്-31 ദൗത്യം) കെന്നഡി സ്പേസ് സെന്ററിൽ നിന്നും വിക്ഷേപിക്കപ്പെട്ടു.
* 2006 നേപ്പാളിലെ ഗ്യാനേന്ദ്ര മഹാരാജാവ് 2002-ൽ പിരിച്ചുവിട്ട പാർലമെൻറ് വീണ്ടും വിളിച്ചുകൂട്ടി.

## ജന്മദിനങ്ങൾ
*1973 ക്രിക്കറ്റ് താരം സച്ചിൻ തെൻഡുൽക്കർ
## ചരമവാർഷികങ്ങൾ
## മറ്റു പ്രത്യേകതകൾ

വർഗ്ഗം:ഏപ്രിൽ 24
ലുറ്റീഷ്യം

അണുസംഖ്യ 71 ആയ മൂലകമാണ് **ലുറ്റീഷ്യം**. **Lu** ആണ് ആവർത്തനപ്പട്ടികയിലെ ഇതിന്റെ പ്രതീകം. ഈ ലോഹം സാധാരണയായി യിട്ടെർബിയത്തോട് ചേർന്നാണ് കാണപ്പെടാറ്. ഇവ ചില ലോഹസങ്കരങ്ങളിലും പല രാസപ്രവർത്തനങ്ങളിലും ഉൽ‌പ്രേരകമായും ഉപയോഗികാറുണ്ട്.
നിർ‌വീര്യ അണുക്കളുടെ ആവർത്തനപ്പട്ടികയിലെ ബ്ലോക്കുകളും രാസകുടുംബവും തമ്മിലുള്ള ബന്ധമനുസരിച്ച് ലുറ്റീഷ്യം ഒരു സംക്രമണ ലോഹമാണ്. കാരണം, ഇത് ഡി-ബ്ലോകിലാണ് ഉൾപ്പെടുന്നത്. എന്നാൽ ഐ.യു.പി.എ.സി യുടെ അഭിപ്രായത്തിൽ ഇത് ഒരു ലാന്തനൈഡ് ആണ്.

## ശ്രദ്ധേയമായ സ്വഭാവസവിശേഷതകളും ഉപയോഗങ്ങളും
വെള്ളികലർന്ന വെള്ളനിറമുള്ള നാശന പ്രതിരോധമുള്ള ത്രിസം‌യോജക മൂലകമാണ് ലുറ്റീഷ്യം. ഈ ലോഹം വായുവിൽ താരതമ്യേന സ്ഥിരതയുള്ളതാണ്. അപൂർ‌വ എർത്ത് മൂലകങ്ങളിൽ ഏറ്റവും ഭാരമേറിയതും കാഠിന്യമേറിയതുമാണ് ലുറ്റീഷ്യം. ലാന്തനൈഡുകളിൽ ഏറ്റവും ഉയർന്ന ദ്രവണാങ്കവും ഇതിനാണ്.
ഉപയോഗ യോഗ്യമായ അളവുകളിൽ ലുറ്റീഷ്യം നിർമ്മിക്കുന്നത് വളരെ ചിലവേറിയ കാര്യമാണ്. അതിനാൽത്തന്നെ വളരെ കുറച്ച് വാണിജ്യ ഉപയോഗങ്ങളേ ഇതിനുള്ളൂ. എങ്കിലും പെട്രോളിയം ശുദ്ധീകരണ ശാലകളിൽ പെട്രോളിയത്തിന്റെ വിഘടന പ്രവർത്തനത്തിൽ ലുറ്റീഷ്യം ഉൽ‌പ്രേരകമായി ഉപയോഗിക്കാറുണ്ട്.
ലുറ്റീഷ്യം-176 (176Lu) ഉൽക്കകളുടെ കാലപ്പഴക്കം കണ്ടെത്തുന്നതിന് ഉപയോഗിക്കാറുണ്ട്.

## ചരിത്രം
1907ൽ ഫ്രെഞ്ച് ശാസ്ത്രജ്ഞൻ ജോർജെസ് അർബൈൻ, ഓസ്ട്രിയൻ ധാതുശാസ്ത്രജ്ഞൻ ബാരൺ കാൾ ഔർ വോൺ വെൽസ്ബാച്ച്, അമേരിക്കൻ രസതന്ത്രജ്ഞൻ ചാൾസ് ജെയിംസ് എന്നിവർ സ്വതന്ത്രമായ പരീക്ഷണങ്ങളിലൂടെ ലുട്ടിഷ്യം കണ്ടെത്തി. ഇവർ മൂവരും യിറ്റെർബിയ എന്ന ധാതുവിലെ ഒരു അപദ്രവ്യമായാണ് ലുറ്റീഷ്യത്തെ കണ്ടെത്തിയത്. സ്വിസ് ശാസ്ത്രജ്ഞൻ ജീൻ ചാൾസ് ഗലിസാർഡ് ഡി മരിഗ്നാക് അടക്കമുള്ള മിക്ക ശാസ്ത്രജ്ഞരും കരുതിയിരുന്നത് ഈ ധാതുവിൽ അടങ്ങിയിരിക്കുന്നത് യിറ്റെർബിയം എന്ന മൂലകം മാത്രമാണ് എന്നാണ്.

## സാന്നിദ്ധ്യം
മിക്ക അപൂർ‌വ എർത്ത് ലോഹങ്ങളോട് ചേർന്ന് കാണപ്പെടുന്നുണ്ടെങ്കിലും ലുറ്റീഷ്യം പ്രകൃതിയിൽ സ്വതന്ത്ര്യ രൂപത്തിൽ കാണപ്പെടുന്നില്ല. ഈ മൂലകം മറ്റ് മൂലകങ്ങളിൽനിന്ന് വേർതിരിച്ചെടുക്കുവാൻ വളരെ പ്രയാസമാണ്.

വിഭാഗം:ലാന്തനൈഡുകൾ
വിഭാഗം:മൂലകങ്ങൾ
ചീട്ടുകളി

right|thumb|200px|ചീട്ടുകൾ
ചീട്ട് ഉപയോഗിച്ച് കളിക്കുന്ന ഏതു തരം കളിയെയും **ചീട്ട് കളി** എന്ന് പറയാം. ചീട്ട് കളി അവ കളിക്കുന്ന രീതിയെയും അതിന്റെ നിയമാവലികളെയും അടിസ്ഥാനമാക്കി പല പേരുകളിൽ അറിയപ്പെടുന്നു.ഒരു വിനോദമായും, പണത്തിനായും, ചില പ്രത്യേക ലക്ഷ്യങ്ങൾ അടിസ്ഥാനമാക്കി കളിക്കുന്നവയും അല്ലാത്തവയുമായ കളികൾ പ്രചാരത്തിലുണ്ട്.

ചീട്ട് കളി പല പ്രദേശങ്ങളിൽ പല പേരുകളിൽ അറിയപ്പെടുന്നു. മൂന്ന് ഇനം ചീട്ടുകൾ മാത്രം ഉപയോഗിച്ചുള്ള കളിയെ മുച്ചീട്ട് കളി എന്നു വിളിക്കുന്നു. തുറുപ്പ്, ഗുലാൻ പെരിശ് തുടങ്ങിയവ ചീട്ടു കളിയുമായി ബന്ധപ്പെട്ട പേരുകളാണ്.

ചീട്ടുകളിയിൽ തോൽക്കുന്നവർക്ക് കുണുക്ക് വയ്ക്കാറുണ്ട്.

## ചീട്ടുകൾ

## വിവിധതരം ചീട്ടുകളികൾ
right|thumb|200px|ചീട്ടുകളി
* റമ്മി
* പുള്ളിവെട്ട്
* മങ്കൂസ്
* മുച്ചീട്ട്
* പരൽ (ചീട്ടുകളി)
* കഴുത (ചീട്ടുകളി)
* തുറുപ്പ്
** സ്ലാം
** ഗ്രാൻഡ്സ്ലാം
** ഇരുപത്തിയെട്ട്
** അമ്പത്താറ്

വർഗ്ഗം:ചീട്ടുകളികൾ
വർഗ്ഗം:കളികൾ
നൂൺഷ്യോ

[thumb|right|225px|[ബെൽജിയം|ബെൽജിയത്തിന്റെയും ലക്സംബർഗിന്റെയും നുൺഷ്യോ ആയ കാൾ-ജോസഫ് റോബർ മെത്രാപ്പോലീത്ത]]
വത്തിക്കാന്റെ നയതന്ത്രസ്ഥാനപതിക്ക് പറയുന്ന പേരാണ്‌ **നുൺഷ്യോ**. ഇത് "നയതന്ത്രപ്രതിനിധി" എന്നർത്ഥമുള്ള *Nuntius* എന്ന ലത്തീൻ പദത്തിൽനിന്നാണ്‌ ഉദ്ഭവിച്ച *Nuncio* എന്ന പദത്തിൽനിന്നാണ്‌ ഉദ്ഭവിച്ചത്. 

ഔദ്യോഗികമായി **അപ്പസ്തോലിക് നുൺഷ്യോ** എന്നറിയപ്പെടുന്ന **പേപ്പൽ നുൺഷ്യോ** വത്തിക്കാനുമായി നയതന്ത്രബന്ധമുള്ള രാജ്യത്തേയ്ക്കോ അറബ് ലീഗ് പോലുള്ള അന്താരാഷ്ട്ര സംഘത്തിലേക്കോ ഉള്ള സ്ഥിരനയതന്ത്രസംഘത്തിന്റെ തലവനാണ്‌. 1961ലെ വിയന്ന കൺ‌വെൻഷൻ തീരുമാനങ്ങളനുസരിച്ച് മറ്റു രാജ്യങ്ങളിൽനിന്നുള്ള അംബാസഡർ അഥവാ ഹൈക്കമ്മീഷണർ സ്ഥാനത്തിനു തുല്യമായ സ്ഥാനമാണ് നൂൺഷ്യോ‌. പ്രസ്തുത കൺ‌വെൻഷൻ തീരുമാനങ്ങളനുസരിച്ച് ചില രാജ്യങ്ങളിൽ ഡിപ്ലോമാറ്റിക് കോർപ്സിന്റെ ഡീൻസ്ഥാനം സീനിയോരിറ്റിക്കതീതമായി വത്തിക്കാൻ സ്ഥാനപതിയ്ക്ക് നൽകാൻ പ്രസ്തുത രാജ്യങ്ങൾക്ക് അവകാശമുണ്ട്.‌ അതായത്, ഈ രാജ്യങ്ങളിൽ എല്ലാ രാജ്യങ്ങളിൽനിന്നുമുള്ള നയതന്ത്രപ്രതിനിധികളും ഉൾപ്പെട്ട സംഘത്തിന്റെ നേതൃസ്ഥാനം വത്തിക്കാൻ സ്ഥാനപതിക്കായിരിക്കും. റോമൻ കത്തോലിക്കാ സഭാനേതൃത്വത്തിലാകട്ടെ, ആർച്ച് ബിഷപ്പിന് തുല്യമായ സ്ഥാനമാണ്‌ നുൺഷ്യോക്കുള്ളത്.
നുൺഷ്യോയുടെ നയതന്ത്രകാര്യാലയം *അപ്പസ്തോലിക് നുൺഷ്യേച്ചർ* അഥവാ *നുൺഷ്യേച്ചർ* എന്നറിയപ്പെടുന്നു. ഇന്ത്യയിൽ ഈ അപ്പസ്തോലിക കാര്യാലയം ന്യൂഡൽഹിയിലെ ചാണക്യപുരിയിൽ സ്ഥിതിചെയ്യുന്നു. നിലവിലുള്ള അപ്പസ്തോലിക് നുൺഷ്യോ ആർച്ച്ബിഷപ്പ് പെദ്രോ ലോപ്പസ് ക്വിന്താനയാണ്‌.

## അവലംബം



വർഗ്ഗം:നയതന്ത്രപ്രതിനിധികൾ
വർഗ്ഗം:റോമൻ കത്തോലിക്കാ സഭയുടെ അധികാരസ്ഥാനങ്ങൾ
*
യിറ്റെർബിയം

അണുസംഖ്യ 70 ആയ മൂലകമാണ് **യിറ്റെർബിയം**. **Yb** ആണ് ആവർത്തനപ്പട്ടികയിലെ ഇതിന്റെ പ്രതീകം. വെള്ളി നിറമുള്ള ഒരു മൃദു ലോഹമാണിത്. അപൂർ‌വ എർത്ത് മൂലകമായ ഇത് ലാന്തനൈഡ് കുടുംബത്തിൽ ഉൾപ്പെടുന്നു. ഗാഡോലിനൈറ്റ്, മോണോസൈറ്റ്, സെനോടൈം എന്നീ ധാതുക്കളിൽ ഈ മൂലകം കാണപ്പെടുന്നു. ചിലപ്പോഴെല്ലാം യിട്രിയം പോലെയുള്ള മറ്റ് അപൂർ‌വ എർത്തുകളുമായി ചേർത്ത് ചിലതരം ഉരുക്കുകളിൽ ഉപയോഗിക്കാറുണ്ട്. പ്രകൃതിയിൽ കാണുന്ന യിറ്റെർബിയം സ്ഥിരതയുള്ള ഏഴ് ഐസോട്ടോപ്പുകളുടെ മിശ്രിതമാണ്.

## ശ്രദ്ധേയമായ സ്വഭാവസവിശേഷതകൾ
യിറ്റെർബിയം മൃദുവും വലിവ് ബലമുള്ളതും ഡക്ടൈലുമായ ഒരു മൂലകമാണ്. ഇതിന് ഉജ്ജ്വലമായ വെള്ളി തിളക്കമുണ്ട്. അപൂർ‌വ എർത്ത് മൂലകമായതിനാൽ ധാതു അമ്ലങ്ങളിൽ എളുപ്പത്തിൽ നാശനം സംഭവിക്കുകയും അതിൽ ലയിക്കുകയും ചെയ്യുന്നു. ജലവുമായി മന്ദഗതിയിൽ പ്രവർത്തിക്കുകയും വായുവിൽ ഓക്സീകരിക്കപ്പെടുകയും ചെയ്യുന്നു.

രൂപാന്തരത്വ സ്വഭാവം കാണിക്കുന്ന ഒരു മൂലകമാണിത്. മൂന്ന് രൂപാന്തരങ്ങളുണ്ടിതിന്. ആൽ‌ഫ, ബീറ്റ, ഗാമ എന്നിങ്ങനെയാണവ അറിയപ്പെടുന്നത്. -13&nbsp;°C, 795&nbsp;°C എന്നിവയാണ് അവയുടെ രൂപാന്തരാങ്കങ്ങൾ. ബീറ്റാ രൂപം റൂം താപനിലയിലും ഗാമ രൂപം വളരെ ഉയർന്ന താപനിലയിലും കാണപ്പെടുന്നു.

## ഉപയോഗങ്ങൾ
സാധാരണയായി, യിറ്റെർബിയം വളരെ ചെറിയ അളവിലേ ഉപയോഗിക്കാറുള്ളൂ. ഇതിന്റെ റേഡിയോ ഐസോട്ടോപ്പുകൾ കുറഞ്ഞ അളവിൽ എക്സ്-കിരണ സ്രോതസ്സായും ചെറിയ ഗാഢതയിൽ ഡോപ്പ് ചെയ്യുന്നതിനായും ഉപയോഗിക്കുന്നു.

### എക്സ്-കിരണ സ്രോതസ്സ്
വൈദ്യുതി ലഭ്യമല്ലാത്തപ്പോൾ കൊണ്ടുനടക്കാവുന്ന എക്സ്-കിരണ ഉപകരണങ്ങൾക്ക് പകരമായി 169Yb ഉപയോഗിച്ചിരുന്നു.

### തുരുമ്പിക്കാത്ത ഉരുക്കിന്റെ ഡോപ്പിങ്
തുരുമ്പിക്കാത്ത ഉരുക്കിന്റെ (Stainless Steel) ബലം പോലെയുള്ള ഗുണങ്ങളും വർദ്ധിപ്പിക്കുന്നതിന് യിറ്റെർബിയം ഉപയോഗിക്കുന്നു. ചില യിറ്റെർബിയം ലോഹസങ്കരങ്ങൾ ദന്തവൈദ്യത്തിൽ ഉപയോഗിക്കാറുണ്ട്.

### സൗരസെല്ലുകൾ
സൗരസെല്ലുകളിൽ ഇൻഫ്രാറെഡ് ഊർജ്ജം വൈദ്യുതിയാക്കിമാറ്റുവാൻ യിറ്റെർബിയം ഉപയോഗിക്കുന്നു.

## ചരിത്രം
സ്വിസ് രസതന്ത്രജ്ഞനായ ജീൻ ചാൾസ് ഗലിസ്സാർഡ് ഡി മരി‍ഗ്നാർക് ആണ് യിറ്റെർബിയം കണ്ടെത്തിയത്. 1878ൽ ആയിരുന്നു അത്. അന്ന് എർബിയ എന്നറിയപ്പെട്ടിരുന്ന എർത്തിൽ പുതിയൊരു ഘടകം അദ്ദേഹം കണ്ടെത്തി. യിറ്റെർബിയ എന്നാണ് അദ്ദേഹം അതിന് പേരിട്ടത് (അദ്ദേഹം എർബിയ കണ്ടെത്തിയ സ്വീഡിഷ് ഗ്രാമമായ യിറ്റെർബിയുടെ ബന്ധത്തിൽ). യിറ്റെർബിയ, യിറ്റെർബിയം എന്നൊരു പുതിയ മൂലകത്തിന്റെ സം‌യുക്തമായേക്കാമെന്ന് അദ്ദേഹം സംശയിച്ചു.

1907ൽ ഫ്രെഞ്ച് രസതന്ത്രജ്ഞനായ ജോർജെസ് അർബൈൻ യിറ്റെർബിയയെ നിയോയിറ്റെർബിയ, ലുറ്റെഷ്യ എന്നീ രണ്ട് ഘടകങ്ങളായി വേർതിരിച്ചു. അവ യഥാക്രമ് യിറ്റെർബിയം, ലുറ്റെഷ്യം എന്നീ പുതിയ മൂലകങ്ങളാഅയി പിന്നീയ്യ് അറിയപ്പെട്ടു. ഔർ വൊൺ വെൽസ്ബാച്ച് ഏകദേശം ഇതേ കാലയളവിൽത്തന്നെ സ്വതന്ത്ര്യ പരീക്ഷണങ്ങളിലൂടെ യിറ്റെർബിയയെ വേർതിരിച്ചു. ആൽഡിബറേനിയം, കാസിയോപിയം എന്നിങ്ങനെയാണ് അദ്ദേഹം അവക്ക് പേരിട്ടത്.

1953ൽ ഏകദേശം ശുദ്ധരൂപത്തിൽ വേർതിരിച്ചെടുത്തശേഷമാണ് യിറ്റെർബിയത്തിന്റെ ഭൗതിക ഗുണങ്ങൾ കണ്ടെത്തിയത്.

വർഗ്ഗം:മൂലകങ്ങൾ
വർഗ്ഗം:ലാന്തനൈഡുകൾ
ചാലോട്

കേരളത്തിലെ കണ്ണൂർ ജില്ലയിലെ കീഴല്ലൂർ പഞ്ചായത്തിലെ ഒരു ഗ്രാമമാണ് **ചാലോട്**. കണ്ണൂർ-മട്ടന്നൂർ പാത ഇതു വഴിയാണു കടന്നുപോകുന്നത്. ചാലോട് ടൗൺ പ്രധാനമായും ഒരു നാൽക്കവല ആണ്. ഈ കവലയിൽ നിന്നും കണ്ണൂർ, തലശ്ശേരി, ഇരിക്കൂർ, മട്ടന്നൂർ എന്നീ ഭാഗങ്ങളിലേക്ക് തിരിയുന്നു. കൂടാളി, എടയന്നൂർ, കൊളോളം എന്നിവയാണ്‌ സമീപഗ്രാമങ്ങൾ. കീഴല്ലൂർ പഞ്ചായത്തിന്റെ ഉടമസ്ഥതയിലുള്ള ഒരു ബസ്സ് സ്റ്റാന്റ് ഇവിടെയുണ്ട്.

## ചരിത്രം
1961-ൽ കീഴല്ലൂർ, കൂടാളി, പട്ടാനുർ എന്നീ വില്ലേജുകൾ ചേർന്നുള്ള ചാലോട് പഞ്ചായത്ത് നിലവിൽ വന്നു. 1973-ൽ ചാലോട് പഞ്ചായത്ത് വീണ്ടും കുടാളി, കീഴല്ലൂർ പഞ്ചായത്തുകളായി വിഭജിക്കപ്പെട്ടു. ഇപ്പോൾ ചാലോട് കീഴല്ലൂർ ഗ്രാമപഞ്ചായത്തിൻ്റെ ഭാഗമാണ് .

## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ലോറെൻസിയം

അണുസംഖ്യ 103 ആയ മൂലകമാണ് **ലോറെൻസിയം**. **Lr** (മുമ്പ് **Lw**) ആണ് ആവർത്തനപ്പട്ടികയിലെ ഇതിന്റെ പ്രതീകം.  
റേഡിയോ ആക്ടീവായ ഒരു കൃത്രിമ മൂലകമാണിത്. ഏകദേശം 3.6 മണിക്കൂർ അർദ്ധായുസുള്ള 262Lr ആണ് ഇതിന്റെ ഏറ്റവും സ്ഥിരതയുള്ള ഐസോട്ടോപ്പ്. ഇതിന്റെ രാസസ്വഭാവത്തേക്കുറിച്ച് വളരെ കുറച്ച് അറിവുകളേ ലഭ്യമായിട്ടുള്ളൂ. എന്നാൽ ഇത് ജലീയ ലായനിയിൽ ത്രിസം‌യോജക അയോണുകളെ രൂപവത്കരിക്കുന്നു എന്നതിന് ശക്തമായ തെളിവുകൾ ലഭിച്ചിട്ടുണ്ട്. സാധാരണയായി 5എഫ്-ബ്ലോക്കിലെ അവസാന അംഗമായാണ് ലോറെൻസിയത്തെ കണക്കാക്കുന്നതെങ്കിലും, 6ഡി-ബ്ലോക്കിലെ ആദ്യ അംഗമായും ഇതിനെ പരിഗണികാവുന്നതാണ്.

## ഔദ്യോഗിക കണ്ടെത്തൽ
1961 ഫെബ്രുവരി 14ന്  ആൽബർട്ട് ഗിയോർസോ, ടോർബ്ജോൺ സിക്ക്‌ലാന്റ്, ആൽമൺ ലാർഷ്,  റോബർട്ട് എം. ലാറ്റിമെർ എന്നിവർ ലോറൻസിയത്തിന്റെ കണ്ടെത്തൽ പ്രഖ്യാപിച്ചു. ബെർക്ലിയിലെ കാലിഫോർണിയ സർ‌വകലാശാലയിലെ ലോറൻസ് റേഡിയേഷൻ പരീക്ഷണശാലയിൽ വച്ചായിരുന്നു അത്. ഹെവി അയോൺ ലീനിയർ അക്സെലറെറ്റർ (HILAC) എന്ന ഉപകരണം ഉപയോഗിച്ച് കാലിഫോർണിയത്തിന്റെ മൂന്ന് ഐസോട്ടോപ്പുകൾ ഉൾക്കൊള്ളുന്ന മൂന്ന് മില്ലീഗ്രമ് പദാർത്ഥത്തിലേക്ക് ബോറോൺ-10, ബി-11 അയോണുകൾ കൂട്ടിയിടിപ്പിച്ച്കൊണ്ടാണ് ഇത് ഉൽ‌പാദിപ്പിക്കപ്പെട്ടത്.

ഇങ്ങനെ ലഭിച്ച 257103 ഐസോട്ടോപ്പ് 8~ സെക്കണ്ട് അർദ്ധായുസോടെ, 8.6 MeV ആൽ‌ഫ കണങ്ങൾ ഉൽസർജിച്ചുകൊണ്ട് ശോഷണം സംഭവിച്ചതായി ബെർക്ലി സംഘം അറിയിച്ചു. ഇതിന്റെ പേര് 258Lr എന്ന് പിന്നീട് തിരുത്തപ്പെട്ടു.

:\, ^{252}_{98}\mathrm{Cf} + \, ^{11}_{5}\mathrm{B} \to \, ^{263-x}_{103}\mathrm{Lr}\to \,^{258}_{103}\mathrm{Lr} + 5 \,^{1}_{0}\mathrm{n}
സംഘം പുതിയ മൂലകത്തിന് ലോറൻസിയം (Lw) എന്ന പേര് നിർദ്ദേശിച്ചു.

## നാമകരണം
സൈക്ലോട്രാൻ കണ്ടെത്തിയ ശാസ്ത്രജ്ഞനായ ഏർണസ്റ്റ് ഒ. ലോറൻസിന്റെ ബഹുമാനാർത്ഥമാണ് അമേരിക്കൽ കെമിക്കൽ സൊസൈറ്റി ഈ മൂലകത്തിന് ലോറൻസിയം എന്ന് പേരിട്ടത്. ആദ്യകാലത്ത് ഉപയോഗിച്ചിരുന്നത് Lw എന്ന പ്രതീകമാണ്. 1963ൽ ഇത് Lr എന്നാക്കിമാറ്റപ്പെട്ടു. 1997 ഓഗസ്റ്റിൽ ഇന്റർനാഷ്ണൽ യൂണിയൻ ഓഫ് പ്യുവർ ആന്റ് അപ്പ്ലൈഡ് കെമിസ്ട്രിയുടെ ജെനീവയിൽ നടന്ന സമ്മേളനത്തിൽ ലോറൻസിയം എന്ന പേരും Lr എന്ന പേരും അംഗീകരിക്കപ്പെട്ടു. ഏക-ലുറ്റീഷ്യം എന്നും ഇത് അറിയപ്പെട്ടിരുന്നു. ചില നിർദ്ദേശങ്ങളുടെ അടിസ്ഥനത്തിൽ ഇതിന്റെ താത്കാലിക മൂലക നാമമായ *അൺനിൽട്രിയം* ഒരിക്കലും ഉപയോഗിക്കപ്പെട്ടിട്ടില്ല.

## ഇലക്ട്രോണിക ഘടന
thumb|150px|left
ലോറൻസിയം ആവർത്തനപ്പട്ടികയിലെ 103ആം മൂലകമാണ്. ഇതിന്റെ രണ്ട് രീതിയിലുള്ള ഇലക്ട്രോണിക ഘടനകൾ ഇവയാണ്:

ബോർ മാ‍തൃക: 2, 8, 18, 32, 32, 8, 3

ക്വാണ്ടം മെക്കാനിക്കൽ മാതൃക: 1s22s22p63s23p64s23d10
4p65s24d105p66s24f145d10
6p67s25f147p1

ഇതിന്റ ഇലക്ട്രോൺ വിന്യാസം [Rn]7s25f146d1 ആയിരിക്കണമെന്നാണ് ആദ്യകാല നിഗമനങ്ങൾ വച്ചിരുന്നത്. എന്നാൽ ഇലക്ട്രോൺ വിന്യാസം [Rn]7s25f147p1 ആയേക്കാമെന്ന് അഭിപ്രായങ്ങൾ ഉയർന്നിരുന്നു. അടുത്തകാലത്തായി ഇത് പരീക്ഷണത്തിലൂടെ ഏകദേശം സ്ഥിരീകരിക്കപ്പെട്ടു.

## ലോറെൻസിയത്തിന്റെ ഐസോടോപ്പുകളും കണ്ടുപിടിച്ച വർഷവും

വർഗ്ഗം:മൂലകങ്ങൾ
വർഗ്ഗം:ആക്റ്റിനൈഡുകൾ
നോബെലിയം

അണുസംഘ്യ 102ഉം, പ്രതീകം No-യും ആയ ഒരു കൃത്രിമ മൂലകമാണ് നോബെലിയം.

1966-ൽ, റഷ്യയിലെ ഡുബ്നയിലെ ഫ്ലെറോവ് ലബോറട്ടറി ഓഫ് ന്യൂക്ലിയാർ റിയാക്ഷൻസിലെ ശാസ്ത്രജ്ഞരാണ് ഈ മൂലകം ആദ്യമായി കണ്ടെത്തിയത്.

## ചരിത്രം
244Cm -ന്യൂക്ലിയസിലേക്ക് 13C ന്യൂക്ലിയസ് ബോംബാർഡ് ചെയ്ത് തങ്ങൾ അണുസംഘ്യ 102 ആയ ഒരു മൂലകം നിർമ്മിച്ചു എന്ന് സ്വിഡനിലെ നോബൽ ഇൻസ്റ്റിറ്റ്യൂട്ടിലെ ശാസ്ത്രജ്ഞർ 1957-ൽ അറിയിച്ചു.അവർ ആ മൂലകത്തിന് നോബെലിയും എന്ന പേരും നിർദ്ദേശിച്ചു.

## ഐസോടോപ്പുകളും കണ്ടെത്തിയ വർഷവും ക്രമത്തിൽ

## അവലംബം



വിഭാഗം:മൂലകങ്ങൾ 
വിഭാഗം:ആക്റ്റിനൈഡുകൾ
കൂടാളി ഗ്രാമപഞ്ചായത്ത്

കേരളത്തിലെ കണ്ണൂർ ജില്ലയിൽ, കണ്ണൂർ-മട്ടന്നൂർ പാതക്കരികിലായി സ്ഥിതിചെയ്യുന്ന ഒരു ഗ്രാമപഞ്ചായത്ത് ആണ് **കൂടാളി**.

## കൂടാളി ഗ്രാമ പഞ്ചായത്ത്

കണ്ണൂർ ജില്ലയിലെ ഇരിട്ടി ബ്ലോക്കിൽ ഉൾപ്പെട്ട ഒരു പഞ്ചായത്താണ് കൂടാളി ഗ്രാമ പഞ്ചായത്ത്.
കണ്ണൂർ - ഇരിക്കൂർ പാതയിൽ കൊളോളം എന്ന സ്ഥലത്താണ് കൂടാളി ഗ്രാമ പഞ്ചായത്ത് ഓഫീസ് സ്ഥിതി ചെയ്യുന്നത്. മൊത്തം 18 വാർഡുകൾ അടങ്ങിയതാണ് ഈ ഗ്രാമ പഞ്ചായത്ത്.
## പ്രധാന സർക്കാർ സ്ഥാപനങ്ങൾ
*പ്രാഥമികാരോഗ്യകേന്ദ്രം, കൂടാളി
*വെറ്ററിനറി ഡിസ്പെൻസറി, നായാട്ടുപാറ
*ഗവ:ഹോമിയോ ഡിസ്പെൻസറി, നായാട്ടുപാറ
*പട്ടാന്നൂർ വില്ലജ് ഓഫീസ്,നായാട്ടുപാറ
*ഗവ:ആയുർവേദ ഡിസ്പെൻസറി
*ഉർജ്ജിത കന്നുകാലി വികസന പദ്ധതി ഉപകേന്ദ്രം, കൂടാളി
*ഉർജ്ജിത കന്നുകാലി വികസന പദ്ധതി ഉപകേന്ദ്രം, കൊടോളിപ്രം
*വില്ലേജ് ഓഫീസ്, കൂടാളി, കുംഭം 
## കൂടാളി ഗ്രാമ പഞ്ചായത്തിലെ പ്രധാന വിദ്യാഭ്യാസ സ്ഥാപനങ്ങൾ

*കൂടാളി ഹയർ സെക്കൻഡറി സ്കൂൾ സ്ഥാപിതമായത് 1946-ൽ
*കെ. പി. സി. ഹയർ സെക്കൻററി സ്കൂൾ, പട്ടാന്നൂർ
*മുനവ്വിറുൽ ഇസ്ലാം മദ്രസ്സ, കൂടാളി
*ഫലാഹുൽ ഇസ്ലാം മദ്രസ്സ, കോയസ്സൻകുന്ന്
*കുന്നോത്ത് യു.പി. സ്കൂൾ, കുന്നോത്ത്
*മുട്ടന്നൂർ യു.പി. സ്കൂൾ, മുട്ടന്നൂർ
*കൂടാളി യു.പി. സ്കൂൾ, കൂടാളി
*പട്ടാന്നൂർ യു.സ്കൂൾ, പട്ടാന്നൂർ
*മുട്ടന്നൂർ ദേശമിത്രം എൽ.പി.സ്കൂൾ
*കൊടോളിപ്രം എൽ.പി. സ്കൂൾ
*
* കോവൂർ സെൻട്രൽ എൽ പി സ്കൂൾ

## വാർഡുകൾ
#കോവൂർ 
#പട്ടാന്നൂർ 
#കൂരാരി
#ആയിപ്പുഴ
#കൊളപ്പ
#പാണലാട്
#കൊടോളിപ്രം
#കുന്നോത്ത് 
#നായാട്ടുപാറ 
#മുട്ടന്നൂർ
#പൂവത്തൂർ
#കൂടാളി
#താറ്റിയോട്/കോയസ്സൻകുന്ന്
#ബങ്കണപറന്പ്
#കാവുംതാഴ/കോയസ്സൻകുന്ന്
#കുംഭം
#കൊളോളം

## പ്രധാന ആരാധനാലയങ്ങളൾ
*കൂടാളി ശ്രീ ഗണപതി ക്ഷേത്രം
*പൂവത്തൂർ ശ്രീ മഹാവിഷ്ണു ക്ഷേത്രം
*താറ്റിയോട് ശ്രീ മഹാവിഷ്ണു ക്ഷേത്രം
*കോവൂർ ശ്രീമഹാവിഷ്ണു ക്ഷേത്രം
*ശ്രീ ചുഴലിഭഗവതി ക്ഷേത്രം പട്ടാന്നൂർ
*ശ്രീ ചുഴലിഭഗവതി ക്ഷേത്രം കൊടോളിപ്രം
*ശ്രീ കവിടിശ്ശേരി ശിവക്ഷേത്രം

## പ്രധാനസ്ഥലങ്ങൾ
*കൂടാളി
*കോയസ്സൻകുന്ന്
*കൊളോളം
*പട്ടാന്നൂർ
*നായാട്ടുപാറ
*ചിത്രാരി
*കൊളപ്പ
*കൊടോളിപ്രം
*ആയിപ്പുഴ
*തുളച്ച കിണർ

## ഗ്രാമപഞ്ചായത്ത് അക്ഷയ ജനസേവനകേന്ദ്രങ്ങൾ

കൊളപ്പ, കൂടാളി എന്നീ സ്ഥലങ്ങളിലാണ് അക്ഷയ ഇ-കേന്ദ്രങ്ങൾ സ്ഥിതിചെയ്യുനനത്. ‍

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കരിവെള്ളൂർ

കരിവെള്ളൂർ കേരള സംസ്ഥാനത്തെ കണ്ണൂർ ജില്ലയിലെ ഒരു ഗ്രാമം.

ജില്ലാ ആസ്ഥാനമായ കണ്ണൂരിൽ നിന്ന് 45 കിലോമീറ്റർ വടക്കോട്ട് സ്ഥിതിചെയ്യുന്നു. പയ്യന്നൂരിൽ നിന്ന് 9 കി.മീ. സംസ്ഥാന തലസ്ഥാനമായ തിരുവനന്തപുരത്ത് നിന്ന് 529 കി.മീ.

കരിവെള്ളൂരിൽ ഉൾപെട്ട പ്രദേശങ്ങൾ

പള്ളി കൊവ്വൽ, നിടുവപ്പുറം, മണക്കാട്, തെരു, കുതിര്, പലിയേരി, വെള്ളവയൽ,തെക്ക മണക്കാട്, കൂക്കാനം, പുത്തൂർ, ഓണക്കുന്ന്, പെരളം,പാലത്തര,കുണിയൻ

**സമീപപ്രദേശങ്ങൾ**

മാണിയാട്ട്, കാലിക്കടവ്, വെള്ളൂർ, തൃക്കരിപ്പൂർ

കരിവെള്ളൂരിന് ചുറ്റും വടക്ക് നിലേശ്വരം ബ്ലോക്ക്, വടക്ക് കാഞ്ഞങ്ങാട് ബ്ലോക്ക്, കിഴക്ക് തളിപ്പറമ്പ ബ്ലോക്ക്, തെക്ക് കണ്ണൂർ ബ്ലോക്ക്.

പയ്യന്നൂർ, കാഞ്ഞങ്ങാട് എന്നിവയാണ്  സമീപ നഗരങ്ങൾ.

**റെയിൽ‌വേ സ്റ്റേഷനുകൾ‌ സമീപം**

ചെറുവത്തൂർ (7.8 കി.മീ)

പയ്യന്നൂർ റെയിൽ‌വേ സ്റ്റേഷൻ (12.3 കി.മീ)
*'. [[പുത്തൂർ മഹാദേവക്ഷേത്രം|പുത്തൂർ മഹാദേവക്ഷേത്രവും]], [[കരിവെള്ളൂർ മഹാദേവക്ഷേത്രം|കരിവെള്ളൂർ മഹാദേവക്ഷേത്രവും]] കൂക്കാനം ശ്രീ മുത്തപ്പൻ ക്ഷേത്രവും സ്ഥിതിചെയ്യുന്നത് കരിവെള്ളൂരാണ്.  [[ശങ്കരനാഥ ജ്യോത്സ്യർ]] ഇവിടെയാണ് ജനിച്ചത്.ആദിമുച്ചിലോട് കരിവെള്ളൂർ ശ്രീ മുച്ചിലോട്ട് ഭഗവതീക്ഷേത്രം ഓണക്കുന്നിലാണ് സ്ഥിതി ചെയ്യുന്നത്

== സാംസ്കാരിക പാരമ്പര്യം ==
[[മുച്ചിലോട്ട് ഭഗവതി]] [[തെയ്യം|തെയ്യത്തിന്റെ]] ആസ്ഥാനം കരിവെള്ളൂരിലാണെന്ന് കരുതപ്പെടുന്നു. [[അവിഭക്ത കമ്മ്യൂണിസ്റ്റ് പാർട്ടി|കമ്മ്യൂണിസ്റ്റ് പാർട്ടിക്ക്]] സ്വാധീനമുള്ള പ്രദേശമാണിത്. കേരളത്തിൽ കമ്മ്യൂണിസ്റ്റ് പാർട്ടി രൂപവത്കരിക്കപ്പെടുന്നതിനു മുൻപേ തന്നെ ഇവിടെ [[എ.വി. കുഞ്ഞമ്പു|എ.വി. കുഞ്ഞമ്പുവിന്റെ]] നേതൃത്വത്തിൽ *അഭിനവ ഭാരത് യുവക് സംഘം'' എന്ന പേരിൽ ഒരു സംഘടന രൂപവത്കരിക്കുകയും അത് ജനങ്ങൾക്കിടയിൽ പ്രചരിക്കുകയും ചെയ്തിരുന്നു  1948ലെ കീനേരി കുഞ്ഞമ്പു, തിടിൽ കണ്ണൻ എന്നിവർ രക്തസാക്ഷികളായ ഐതിഹാസികമായ കരിവെള്ളൂർ സമരമാണ് കരിവെള്ളൂരിനെ ചരിത്രത്തിൽ അടയാളപ്പെടുത്തുന്നത്

## അവലംബങ്ങൾ


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പാനൂർ

കേരളത്തിലെ കണ്ണൂർ ജില്ലയിലെ ഒരു ചെറു പട്ടണം. എഴുത്തുകാരനും പൌരാവകാശപ്രവർത്തകനുമായ കെ.പാനൂർ തന്റെ തൂലികാനാമത്തിലൂടെ ഈ ഗ്രാമത്തെ പ്രശസ്തമാക്കി. 2001-ലെ കാനേഷുമാരി പ്രകാരം പാനൂരിലെ ജനസംഖ്യ 16,288 ആണ്.

**പാനൂർ** പട്ടണം തലശ്ശേരിയിൽ നിന്നും മാഹിയിൽ നിന്നും 11 കിലോമീറ്ററും കൂത്തുപറമ്പിൽ നിന്നും 10 കിലോമീറ്ററും മാറി കിടക്കുന്നു. സംസ്ഥാനപാത 38 പാനൂരിലൂടെയാണ് കടന്നുപോകുന്നത്.
പാനൂരും പരിസര ദേശങ്ങളും മുൻ കാലത്ത് അറിയപ്പെട്ടത് "ഇരുവഴിനാട്" എന്നായിരുന്നു. ബർബോസ രേഖപ്പെടുത്തുന്നത് പ്രകാരം മോന്താൽ ദേശത്തിൻ്റെ ഉള്ളോട്ടുള്ള ഭാഗങ്ങൾ രണ്ട് നാടുവാഴികളുടെ നിയന്ത്രണത്തിലായിരുന്നു.തെക്കടി അടിയോടി, വടക്കടി അടിയോടി എന്നിവരായിരുന്നു ആ നാടുവാഴികൾ. കോലത്തുനാടിനും കടത്തനാടിനും പഴശ്ശിരാജ കുടുംബമായ കോട്ടയം വംശത്തിനും ഈ മേഖലയിൽ സ്വാധീനമുണ്ടായിരുന്നു. പിന്നീട് അധികാരം 6 നമ്പ്യാർ കുടുംബങ്ങളിലായി. ബ്രട്ടീഷ്, ഫ്രഞ്ച് സ്വാധീനവും മുമ്പ് ഉണ്ടായിരുന്നു. ടിപ്പുവിൻ്റെ പടയോട്ട കാലത്ത്മാദണ്ണ എന്ന ബ്രാഹ്മണന് തലശ്ശേരി മേഖലയിൽ ഭരണച്ചുമതലയുണ്ടായിരുന്നു. പാനൂർ മേഖലയിൽ ടിപ്പു സുൽത്താൻ്റെ ഭരണച്ചുമതല "ബാവാച്ചി ഓർ" എന്ന ആൾക്കായിരുന്നു. കൂടുതൽ കാര്യങ്ങൾക്ക് " Considerations in the Case of Iruvazhinadu: Local History of Panoor " എന്ന ഡോ: പുത്തൂർ മുസ്തഫയുടെ ഗവേഷണ പ്രബന്ധം കാണുക.(ഇരുവഴി നാട്: ചരിത്രവും പുരാവൃത്തവും എന്ന പേരിൽ താമസിയാതെ മലയാളത്തിൽ ലഭ്യമാവും)

### ഏറ്റവും അടുത്തുള്ള റെയിൽവേ സ്റ്റേഷനുകൾ
*തലശ്ശേരി - 11 കി.മീ
*മാഹി - 12 കി.മീ

### ഏറ്റവും അടുത്തുള്ള വിമാനത്താവളങ്ങൾ
*കണ്ണൂർ അന്താരാഷ്ട്ര വിമാനത്താവളം  (മൂർഖൻപറമ്പ്) - 27 കി.മീ  
*കോഴിക്കോട് അന്താരാഷ്ട്ര വിമാനത്താവളം (കരിപ്പൂർ) - 93 കി.മീ

## പ്രധാന സ്ഥാപനങ്ങൾ
* പാനൂർ ഗവൺമെൻ്റ് ഹയർ സെക്കണ്ടറി സ്കൂൾ 
* സാമൂഹികാരോഗ്യകേന്ദ്രം
* ബി.ആർ.സി.
* വിദ്യാഭ്യാസ ഉപജില്ലാ ആഫീസ്
* നഗരസഭാ ഓഫീസ് 
* പോലീസ് സ്റ്റേഷൻ 
* അഗ്നിരക്ഷാ നിലയം
* സബ് ട്രഷറി 
* സബ് രജിസ്ട്രാർ ഓഫീസ്
* തപാലാപ്പീസ്
* ബ്ലോക്ക് പഞ്ചായത്ത് കാര്യാലയം

## ദേശസാൽകൃത ബാങ്കുകൾ
*കാനറ ബാങ്ക്
*സ്റ്റേറ്റ് ബാങ്ക് ഓഫ് ഇന്ത്യ,
*ഫെഡറൽ ബാങ്ക്
*എച്ച് ഡി എഫ് സി ബാങ്ക്
*ഐ സി ഐ സി ബാങ്ക്

## അവലംബങ്ങൾ


വർഗ്ഗം:കണ്ണൂർ ജില്ലയിലെ പട്ടണങ്ങൾ
പിണറായി

കേരളത്തിലെ കണ്ണൂർ ജില്ലയിലെ ഒരു ഗ്രാമമാണ് **പിണറായി**. കണ്ണൂർ നഗരത്തിൽ നിന്നും 20 കിലോമീറ്റർ അകലെയായി സ്ഥിതി ചെയ്യുന്ന ഈ പ്രദേശം തലശ്ശേരിയിൽനിന്നും 8 കിലോമീറ്റർ അകലെയായാണ്‌ സ്ഥിതി ചെയ്യുന്നത്. സി.പി.എം-ന്റെ പ്രമുഖ നേതാവും കേരള മുഖ്യമന്ത്രിയുമായ പിണറായി വിജയൻ ഈ ഗ്രാമത്തിലാണ് ജനിച്ചത്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പരിയാരം (കണ്ണൂർ)

കണ്ണൂർ ജില്ലയിൽ, ദേശീയപാത 66ന്റെ സമീപത്തായി തളിപ്പറമ്പിനും പയ്യന്നൂരിനും ഇടയിൽ സ്ഥിതി ചെയ്യുന്ന ഒരു ഗ്രാമമാണ് **പരിയാരം**. പരിയാരം മെഡിക്കൽ കോളേജ് ഇതിന് സമീപമാണ്. കണ്ണൂരിൽ നിന്ന് 31 കി.മീ. വടക്കായാണ് പരിയാരം സ്ഥിതി ചെയ്യുന്നത്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പരിയാരം (വിവക്ഷകൾ)

പരിയാരം എന്ന സ്ഥലപ്പേരോടു കൂടി കേരളത്തിൽ നിരവധി സ്ഥലങ്ങളുണ്ട്.
* പരിയാരം (കണ്ണൂർ) -കണ്ണൂർ ജില്ലയിലെ പരിയാരം എന്ന സ്ഥലം -പിൻ കോഡ് - 670502 
* പരിയാരം (വയനാട്)--വയനാട് ജില്ലയിലെ പരിയാരം എന്ന സ്ഥലം - പിൻ കോഡ് - 673122
* പരിയാരം (തൃശ്ശൂർ)--തൃശ്ശൂർ ജില്ലയിലെ പരിയാരം എന്ന സ്ഥലം -പിൻ കോഡ് -686021
* പരിയാരം (പത്തനംതിട്ട)--പത്തനംതിട്ട ജില്ലയിലെ പരിയാരം എന്ന സ്ഥലം - പിൻ കോഡ് - 689643
* പരിയാരം (കോട്ടയം)--കോട്ടയം ജില്ലയിലെ പരിയാരം എന്ന സ്ഥലം - പിൻ കോഡ് - 686021
* പരിയാരം (ഇടുക്കി)--ഇടുക്കി ജില്ലയിലെ പരിയാരം എന്ന സ്ഥലം - പിൻ കോഡ് - 686577

## ഗ്രാമപഞ്ചായത്തുകൾ
* പരിയാരം ഗ്രാമപഞ്ചായത്ത് (കണ്ണൂർ)
* പരിയാരം ഗ്രാമപഞ്ചായത്ത് (തൃശൂർ)
ലാന്തനൈഡുകൾ

57 മുതൽ 71 വരെ അണുസംഖ്യയുള്ള 15 മൂലകങ്ങളാണ് **ലാന്തനോയ്ഡുകൾ** (ഐ.യു.പി.എ.സി സംജ്ഞാശാസ്ത്രമനുസരിച്ച്) (മുമ്പ് **ലാന്തനൈഡ്**). ലാന്തനം തൊട്ട് ലുറ്റീഷ്യം വരെയുള്ള മൂലകങ്ങളാണ് ഇതിൽ ഉൾപ്പെടുന്നത്. ലുറ്റീഷ്യം ഒഴിച്ച് ബാക്കി എല്ലാമൂലകങ്ങളും എഫ്-ബ്ലോക്ക് മൂലകങ്ങളാണ്. അവയുടെ അവസാന ഇലക്ട്രോൺ പൂരണം നടക്കുന്നത് 4എഫ് സബ് ഷെല്ലിലായതിനാലാണിത്. ലുറ്റീഷ്യമാകട്ടെ ഡി-ബ്ലോക്ക് മൂലകവും. ലാന്തനോയ്ഡ് ശ്രേണി (**Ln**) ലാന്തനവുമായി ബന്ധപ്പെടുത്തിയാണ് നാമകരണം ചെയ്യപ്പെട്ടിരിക്കുന്നത്.

വർഗ്ഗം:ലാന്തനൈഡുകൾ
ഏപ്രിൽ 25

__NOEDITSECTION__
ഗ്രിഗോറിയൻ കലണ്ടർ പ്രകാരം **ഏപ്രിൽ 25** വർഷത്തിലെ 115(അധിവർഷത്തിൽ 116)-ാം ദിനമാണ്. 

## ചരിത്രസംഭവങ്ങൾ

*1859 - ബ്രിട്ടന്റേയും ഫ്രാൻസിന്റേയും എഞ്ചിനീയർമാർ ചേർന്ന് സൂയസ് കനാലിന്റെ പണി തുടങ്ങി
*1901 - ന്യൂയോർക്ക് ആദ്യമായി അമേരിക്കയിൽ വാഹനങ്ങൾക്ക് നമ്പർ പ്ലേറ്റ് നിർബന്ധമാക്കിയ സംസ്ഥാനമായി
*1953 - ഫ്രാൻസിസ് ക്രിക്ക്, ജെയ്ംസ് ഡി വാട്സൺ എന്നിവർ ഡി.എൻ.ഏയുടെ ഇരട്ട ഹെലിക്സ് രൂപം വിശദീകരിച്ചുകൊണ്ടുള്ള ശാസ്ത്രലേഖനം പ്രസിദ്ധീകരിച്ചു.
*1990 - ഹബിൾ ബഹിരാകാശ ദൂരദർശിനി ഭ്രമണപഥത്തിലെത്തി.

## ജന്മദിനങ്ങൾ
* 1940 - അൽ പാസിനോ, ചലച്ചിത്ര നടൻ
## ചരമവാർഷികങ്ങൾ
## മറ്റു പ്രത്യേകതകൾ

വർഗ്ഗം:ഏപ്രിൽ 25
കോവിൽ‌മല

ഇടുക്കി ജില്ലയിലെ മന്നാൻ എന്ന ആദിവാസി സമുദായത്തിൻ‌റെ രാജ തലസ്ഥാനമാണ് **കോവിൽമല**. ഇന്ത്യയിൽ നിലവിലുള്ള രണ്ട് ആദിവാസി രാജവംശങ്ങളിലൊന്നാണിത്. ജില്ലയിലെ പ്രധാന വാണിജ്യകേന്ദ്രമായ കട്ടപ്പനയിൽ നിന്നും 17 കിലോ മിറ്റർ‌ അകലെ പെരിയാറിൻ‌റെ അടുത്താണ്‌ ഈ പ്രദേശം. **കോഴിമല** എന്നും ഈ പ്രദേശം അറിയപ്പെടുന്നു. കേരളത്തിൽ‌ രാജഭരണം നിലവിലുള്ള ഏക സമൂഹമാണ്‌ മന്നാൻ‌ ആദിവാസികൾ‌. അരിയാൻ രാജമന്നാൻ എന്ന പേരുള്ള 24 വയസ്‌ പ്രായമുള്ള യുവരാജാവായിരുന്നു ഈ സമൂഹത്തെ ഭരിച്ചിരുന്നത്. 2011 ഡിസംബർ 28-ന് കുടൽ സംബന്ധമായ അസുഖത്താൽ ഇദ്ദേഹം അന്തരിച്ചു. പുതിയ രാജാവായി രാമൻരാജമന്നാനെ തെരഞ്ഞെടുത്തിരുന്നു. മുക്കാൽ ലക്ഷത്തോളം അംഗങ്ങളാണ് മന്നാൻ സമൂഹത്തിലുള്ളത്.

## ആചാരനുഷ്ഠാനങ്ങൾ
തനതായ ആചാരങ്ങളും അനുഷ്ടാനങ്ങളും പാരമ്പര്യകലകളും ഉള്ളവരാണ്‌ മന്നാൻ‌ സമൂഹം. കാലാവൂട്ട്‌ എന്ന പേരിലുള്ള ഉത്സവമാണ്‌ ഏറ്റവും പ്രധാന ഉത്സവം. ഇതിന്‌ അവതരിപ്പിക്കപ്പെടുന്ന പ്രധാന ഇനം ആദിവാസിക്കൂത്താണ്‌. കോവിലൻ-കണ്ണകി കഥയാണ് ആദിവാസികൂത്തിന് പ്രമേയം.ഇത് മന്നാൻ‌ സമൂഹത്തിന്റെ എല്ലാ ആഘോഷങ്ങളിലും അവതരിപ്പിക്കപ്പെടുന്നു. സാധാരണയായി മാർച്ച് മാസത്തിൽ നടക്കുന്ന കാലാവൂട്ട് എന്ന വിളവെടുപ്പ് ഉത്സവമാണ് ഇവരുടെ പ്രധാന ആഘോഷങ്ങളിലൊന്ന്. കാലാവൂട്ട് ഉത്സവം വിളവ് നൽകിയ പ്രകൃതിയോടുള്ള നന്ദി പ്രകാശനവും അടുത്ത തവണ മെച്ചപ്പെട്ട വിളവ് തരണമെന്നുള്ള പ്രാർത്ഥനയുമാണ്. ഇതിന് സമുദായംഗങ്ങൾ എല്ലാവരും ഒത്തുചേരുകയും ആഘോഷങ്ങളിൽ പങ്കെടുക്കുകയും ചെയ്യും.

## അവലംബങ്ങൾ

## ഇതും കാണുക
*മന്നാൻ
## പുറത്തേക്കുള്ള കണ്ണികൾ
*കോവിൽമല രാജാവിന്റെ വെബ്‌സൈറ്റ് http://www.kovilmalaraja.com/ 

വിഭാഗം: ഇടുക്കി ജില്ലയിലെ ഗ്രാമങ്ങൾ
ആക്റ്റിനൈഡുകൾ

89 മുതൽ 103 വരെ അണുസംഖ്യയുള്ള 15 മൂലകങ്ങളാണ് **ആക്ടിനോയ്ഡുകൾ** (ഐ.യു.പി.എ.സി സംജ്ഞാശാസ്ത്രമനുസരിച്ച്) (മുമ്പ് **ആക്ടിനൈഡ്**). ആക്ടിനിയം തൊട്ട് ലോറെൻസിയം വരെയുള്ള മൂലകങ്ങളാണ് ഇതിൽ ഉൾപ്പെടുന്നത്. ആക്റ്റിനോയ്ഡ് ശൃംഖലയുടെ പേര് അതിലെ ആദ്യ മൂലകമായ ആക്റ്റിനിയത്തിൽനിന്നാണുണ്ടായത്. അതിന്റെ ഉൽ‌പത്തിയാകട്ടെ ακτις(ആക്ടിസ്) എന്ന ഗ്രീക്ക് വാക്കിൽനിന്നും. കിരണം എന്നാണ് ഈ വാക്കിന്റെ അർത്ഥം.

വർഗ്ഗം:ആക്റ്റിനൈഡുകൾ
ഏപ്രിൽ 26

__NOEDITSECTION__
ഗ്രിഗോറിയൻ കലണ്ടർ പ്രകാരം **ഏപ്രിൽ 20** വർഷത്തിലെ 116(അധിവർഷത്തിൽ 117)-ാം ദിനമാണ്.

## ചരിത്രസംഭവങ്ങൾ

*1933 - ഗസ്റ്റപ്പോ എന്ന നാസി ജർമ്മനിയുടെ രഹസ്യപ്പോലീസ് സ്ഥാപിതമായി.
*1964 - ടാൻ‌ഗന്യികയും സാൻസിബാറും ചേർന്ന് ടാൻസാനിയ രൂപീകൃതമായി.
*1986 - ചെർണ്ണോബിൽ ആണവ ദുരന്തം.

## ജന്മദിനങ്ങൾ
## ചരമവാർഷികങ്ങൾ
*1920 - ശ്രീനിവാസ രാമാനുജൻ, ഭാരതീയ ഗണിതശാസ്ത്രജ്ഞൻ
## മറ്റു പ്രത്യേകതകൾ

വർഗ്ഗം:ഏപ്രിൽ 26
ഹാഫ്നിയം

അണുസംഖ്യ 72 ആയ മൂലകമാണ് **ഹാഫ്നിയം**. **Hf** ആണ് ആവർത്തനപ്പട്ടികയിലെ ഇതിന്റെ പ്രതീകം. വെള്ളി കലർന്ന ചാരനിറമുള്ളതും തിളക്കമുള്ളതുമായ ഈ ചതുർസം‌യോജക സംക്രമണ മൂലകം രാസപരമായി സിർകോണിയത്തോട് സാമ്യമുള്ളതാണ്. സിർകോണിയം ധാതുക്കളിൽ ഇവ കാണപ്പെടുന്നു.

## ശ്രദ്ധേയമായ സ്വഭാവസവിശേഷതകൾ
thumb|left|ഹാഫ്നിയം ലോഹം
ഹാഫ്നിയം വെള്ളിനിറവും തിളക്കമുള്ള ഡക്ടൈലായ ഒരു ലോഹമാണ്. നാശനത്തിനെതിരെ പ്രതിരോധമുള്ള ഈ മൂലകത്തിന്റെ രാസഗുണങ്ങൾ സിർകോണിയത്തിന്റേതിനോട് സാമ്യമുള്ളവയാണ്. ഇതിന്റെ ഭൗതിക ഗുണങ്ങൾ സിർകോണിയം അപദ്രവ്യങ്ങൾ വ്യത്യാസപ്പെടുത്തുന്നു. വേർതിരിച്ചെടുക്കാൻേറ്റവും പ്രയാസമേറിയ മൂലകങ്ങളിൽ ഉൾപ്പെടുന്നു ഇവരണ്ടും. ഇവ തമ്മിൽ ഭൗതിക ഗുണങ്ങളിലുള്ള ശ്രദ്ധേയമായ വ്യത്യാസം ഇവയുടെ സാന്ദ്രതയാണ്. സിർക്കോണിയത്തിന്റെ സാന്ദ്രത ഏകദേശം ഹാഫ്നിയത്തിന്റെ സാന്ദ്രതയുടെ പകുതിയാണ്. എന്നാൽ രാസഗുണങ്ങളിൽ ഇവ വളരെ സാദൃശ്യം കാണിക്കുന്നു.

## ഉപയോഗങ്ങൾ
ന്യൂട്രോണുകളെ വലിച്ചെടുക്കുന്നതിനുള്ള കഴിവും മികച്ച യാന്ത്രിക ഗുണങ്ങളും നാശന പ്രതിരോധവുമുൾലതിനാൽ ഹാഫ്നിയത്തെ ആണവ റിയാക്ടറുകളിൽ നിയന്ത്രണ ദണ്ഡായി ഉപയോഗിക്കുന്നു. 
മറ്റ് ഉപയോഗങ്ങൾ:
* വാതകം നിറക്കുന്ന തരം ഇൻ‌കാന്റിസെന്റ് വിളക്കുകളിൽ ഓക്സുജൻ, നൈട്രജൻ എന്നിവയെ നീക്കം ചെയ്യുന്നതിനായി ഉപയോഗിക്കുന്നു.
* ഉരുക്കും മറ്റ് ലോഹങ്ങളും മുറിക്കുന്ന പ്രക്രീയയിൽ (പ്ലാസ്മ കട്ടിങ്) ഇലക്ട്രോദായി ഉപയോഗിക്കുന്നു.
* ഇരുമ്പ്, ടൈറ്റാനിയം, നിയോബിയം, റ്റന്റാലിയം, എന്നിവയുടേയും മറ്റ് ലോഹങ്ങളുടേയും ലോഹസങ്കരങ്ങളിൽ.

## സാന്നിദ്ധ്യം
ഭൂമിയുടെ ഉപരിപാളിയുടെ ഏകദേശം 0.00058% ഹാഫ്നിയമാണ്. സാധാരണയായി സിർകൊണിയം സം‌യുക്തങ്ങളുമായി ചേർന്ന് കാണപ്പെടുന്ന ഈ ലോഹം പ്രകൃതിയിൽ സ്വതന്ത്ര്യ രൂപത്തിൽ കാണപ്പെടുന്നില്ല.

## ചരിത്രം
നീൽസ് ബോറിന്റെ ജന്മസ്ഥലമായ കോപ്പെൻ‌ഹേഗന്റെ ലാറ്റിൻ പേരായ *ഹാഫ്നിയ* എന്ന പദത്തിൽനിന്നാണ് ഹാഫ്നിയം എന്ന പേരിന്റെ ഉദ്ഭവം.

വർഗ്ഗം:മൂലകങ്ങൾ
വർഗ്ഗം:സംക്രമണ ലോഹങ്ങൾ
വർഗ്ഗം:ഹാഫ്നിയം
തോട്ടട

right|thumb|250px|തോട്ടട കടൽത്തീരം
കണ്ണൂർ നഗരത്തിൽനിന്നും ഏകദേശം 8 km അകലെ  കണ്ണൂർ- തലശ്ശേരി ദേശീയപാതക്കരികിൽ (നാഷനൽ ഹൈവേ 17) സ്ഥിതി ചെയ്യുന്ന ഒരു പ്രദേശമാണ്‌ ** തോട്ടട**. കണ്ണൂരിലെ ഗവൺ‌മെന്റ് പോളി ടെക്നിക്ക്, ഐ.ടി.ഐ, എസ്.എൻ. കോളേജ് എന്നിവ ഇവിടെയാണ്‌ സ്ഥിതി ചെയ്യുന്നത്.

## പ്രധാന ആകർഷണം
ഇവിടുത്തെ പ്രധാന ആകർഷണം തോട്ടട കടൽതീരമാണ്. കണ്ണൂർ ജില്ലയിലെ തന്നെ പ്രധാനപ്പെട്ട വിനോദ സഞ്ചാര കേന്ദ്രങ്ങളിലൊന്നാണ് ഇത്.നിരവധി വിദേശ സഞ്ചാരികൾ ഇവിടെ വന്നു കൊണ്ടിരിക്കുന്നു.അവർക്കായി പ്രത്യേക ഗസ്റ്റ്ഹൗസ് സൗകര്യവും ഇവിടെ ലഭ്യമാണ്.

## അവലംബങ്ങൾ

വർഗ്ഗം:കണ്ണൂർ
ശാസ്താംകോട്ട

കേരളത്തിലെ കൊല്ലം ജില്ലയിലാണ് **ശാസ്താംകോട്ട** സ്ഥിതി ചെയ്യുന്നത് . കൊല്ലം നഗരത്തിൽ നിന്നും ഏകദേശം 29 കിലോ മീറ്ററോളം വടക്കാണ്‌ ഈ സ്ഥലം. കുന്നത്തൂർ താലൂക്കിൽ ഉൾപ്പെട്ട പ്രദേശമാണിത്. കുന്നത്തൂർ, മൈനാഗപ്പള്ളി, ശാസ്താംകോട്ട, പടിഞ്ഞാറെ കല്ലട, പോരുവഴി, ശൂരനാട്വടക്കു, തെക്കു എന്നിവ ഉൾപ്പെട്ട കുന്നത്തൂർ താലൂക്കിന്റെ ആസ്ഥാനവും ശാസ്താംകോട്ടയാണ്. ശ്രീ ധർമ്മശാസ്താവ് വാണരുളുന്ന പുണ്യ സ്ഥലമായതിനാൽ ശാസ്താംകോട്ട എന്നറിയപ്പെടുന്നു.  ശാസ്താംകോട്ടയിൽ സ്ഥിതി ചെയ്യുന്ന ധർമ്മശാസ്താക്ഷേത്രം പ്രസിദ്ധമാണ്. ധാരാളം വിനോദസഞ്ചാരികളും തീർത്ഥാടകരും   സന്ദർശിക്കുന്ന സ്ഥലമാണ്. ശാസ്താ ക്ഷേത്രത്തിനു ഒരു വൻ വാനര സമ്പത്ത് തന്നെ ഉണ്ട്. ഇതു ശാസ്താംകോട്ട ക്ഷേത്രത്തിന്റെ പ്രസിദ്ധിയുടെ കാരണങ്ങളിൽ ഒന്നാണ്.സീത അന്വേഷണ സമയത്തു ശ്രീരാമനൊപ്പം ഉണ്ടായിരുന്ന വാനര സങ്കത്തിലെ കുറച്ചു ഇവിടെ തങ്ങിയെന്നും അവരുടെ പിന്മുറ ക്കാർ ആണ് ഇന്നുള്ള വാനരർ എന്നും വിശ്വാസം നില നിൽക്കുന്നു  

ക്ഷേത്രസമീപത്തു കാണപ്പെടുന്ന ശാസ്താംകോട്ട കായൽ കേരളത്തിലെ ഏറ്റവും വലിയ ശുദ്ധജലതടാകമാണ്‌. ശാസ്താംകോട്ടയിൽ ദേവസ്വം ബോർഡ് കോളേജും പ്രവർത്തിക്കുന്നുണ്ട്. കേരളത്തിലെ അപൂർവ്വം ദുര്യോധന ക്ഷേത്രങ്ങളിലൊന്നായ മലനട ക്ഷേത്രം, കൊട്ടാരക്കര ഗണപതി ക്ഷേത്രം, അഷ്ടമുടി കായലിന്റെ തിരത്ത് പ്രവർത്തിക്കുന്ന അഷ്ടമുടി റിസോർട്ട്, പ്രസിദ്ധ ടൂറിസകേന്ദ്രമായ മന്ദ്രോതുരുത്ത് എന്നിവയൊക്കെ  ശാസ്താംകോട്ടയുടെ സമീപപ്രദേശങ്ങളിലാണ് സ്ഥിതിചെയ്യുന്നത് .

## ചിത്രശാല

പ്രമാണം:Sasthamcotta Lake 1 by ArunElectra.jpg|ശാസ്താംകോട്ട കായൽ
പ്രമാണം:Sasthamcotta Lake 2 by ArunElectra.jpg|ശാസ്താംകോട്ട കായൽ
പ്രമാണം:Sasthamcotta Lake Sunset by ArunElectra.jpg|ശാസ്താംകോട്ട ശുദ്ധജലതടാകതീരത്ത് നിന്ന് ഒരു അസ്തമയക്കാഴ്ച


## അവലംബങ്ങൾ


വിഭാഗം:കൊല്ലം ജില്ലയിലെ ഗ്രാമങ്ങൾ